open-index/open-wikipedia-markdown huggingface dataset:
അബ്ദുള്ള അബ്ദുള്ള

അഫ്ഗാനിസ്താനിലെലെ മുൻ വിദേശകാര്യ മന്ത്രിയായിരുന്നു **അബ്ദുള്ള അബ്ദുള്ള**. ( ജ:  സെപ്റ്റം:5, 1960) താലിബാനു ശേഷം പാകിസ്താനിൽ   അധികാരമേറ്റ  സർക്കാരിൽ അബ്ദുള്ള 2001മുതൽ 2005 വിദേശകാര്യ മന്ത്രിയായിയുടെ ചുമതല വഹിച്ചിരുന്നു.

അഹമ്മദ് ഷാ മസൂദിന്റെ ഉറ്റ സഹചാരിയായിരുന്ന അബ്ദുള്ള തൊഴിൽകൊണ്ട് ഒരു നേത്രരോഗ വിദഗ്ദ്ധനാണ്.

സോവിയറ്റ് സേനയ്ക്കെതിരേ ആഭ്യന്തരയുദ്ധത്തിൽ പങ്കെടുത്ത അഫ്ഗാൻ പോരാളികൾക്കും ,പരുക്കേറ്റ സിവിലിയന്മാർക്കും വൈദ്യസേവനം  നൽകിയിരുന്ന സംഘടനയുടെ തലവനുമായിരുന്നുഅബ്ദുള്ള .

2014 ൽ നടക്കുന്ന അഫ്ഗാൻ പ്രസിഡന്റ് തെരെഞ്ഞെടുപ്പിൽ അബ്ദുള്ള തന്റെ സ്ഥാനാർത്ഥിത്വം പ്രഖ്യാപിച്ചിട്ടുണ്ട്.

## പുറംകണ്ണികൾ

*[Dr. Abdullah with [Ahmad Shah Massoud] in the European Parliament]
*Dr. Abdullah Abdullah Official Presidential Campaign Website 
*
*
*
*
*Karzai's Challenger Dr. Abdullah Abdullah , Aryn Baker in Pashir, *[[Time (magazine)|Time]]*, 5 August 2009
*Video: Abdullah Abdullah at the Asia Society, New York, 5/27/2010

## അവലംബം

വർഗ്ഗം:അഫ്ഗാനിസ്താനിലെ രാഷ്ട്രീയനേതാക്കൾ
വർഗ്ഗം:1960-ൽ ജനിച്ചവർ
ടോണി ഫെർണാണ്ടസ്

കേരളത്തിലെ പ്രമുഖ നേത്രരോഗ ചികിത്സാ വിദഗ്ദ്ധനാണ്  ** ഡോക്ടർ ടോണി ഫെർണാണ്ടസ്**. 1971 ൽ അങ്കമാലി ലിറ്റിൽ ഫ്ലവർ ആശുപത്രിയിൽ  നേത്രബാങ്കിനു തുടക്കമിട്ടതും ,1976 ൽ സ്ക്കൂൾ വിദ്യാർത്ഥികളെ ഉദ്ദേശിച്ച് നേത്രരക്ഷാ പദ്ധതി ആരംഭിച്ചതും ഫെർണാണ്ടസ് ആണ് . ഏകദേശം ഒന്നരലക്ഷത്തോളം നേത്രശസ്ത്രക്രിയകൾ അദ്ദേഹം നേതൃത്വം നൽകുകയുണ്ടായി.

ഇംഗ്ലണ്ടിൽ നിന്നും ഉപരിപഠനം പൂർത്തിയാക്കിയ അദ്ദേഹം 1965 ൽ മധുര മെഡിക്കൽ കോളേജിൽ അസിസ്റ്റന്റ് പ്രൊഫസ്സറായി ജോലി നോക്കി. തുടർന്ന് 1969 ൽ കേരളത്തിലേയ്ക്കു മടങ്ങിയ ടോണി അങ്കമാലിയിൽ ലിറ്റിൽ ഫ്ലവർ ആശുപത്രിയിൽ നേത്രശസ്ത്രക്രിയാ വിദഗ്ദ്ധനായി ദീർഘകാല സേവനം അനുഷ്ഠിയ്ക്കുകയുണ്ടായി.

ഒട്ടേറെ സാമുഹികപ്രവർത്തനങ്ങളിലും ഫെർണാണ്ടസ് സജീവമായി ഇടപെട്ടുവരുന്നുണ്ട്.

## പ്രധാന ബഹുമതികൾ
*പദ്മശ്രീ പുരസ്ക്കാരം (2008) 
*ബി.സി. റോയ് പുരസ്ക്കാരം .
* ഇന്ത്യൻ ഒഫ്താൽമിക് സൊസൈറ്റിയുടെ ലൈഫ്  ടൈം അവാർഡ്  .

## പുറംകണ്ണികൾ
* http://drtonyfernandez.com/awards.php 

## അവലംബം

വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വാലെസ് മറൈനെറിസ്

ചൊവ്വയിലെ ഏറ്റവും വലിയ ഗർത്തമാണ് **വാലെസ് മറൈനെറിസ്**. 4000കി.മീറ്റർ നീളവും 200കി.മീറ്റർ വീതിയും 7കി.മീറ്ററിലേറെ ആഴവുമുണ്ടിതിന്.  ചൊവ്വയിലെ താർസിസ് എന്ന മേഖലയിലാണ് ഇതു സ്ഥിതിചെയ്യുന്നത്. ഇത് സൗരയൂഥത്തിലെ തന്നെ ഏറ്റവും വലിയ ഗർത്തതാഴവരകളിൽ ഒന്നാണ്.

ചൊവ്വയുടെ മദ്ധ്യരേഖാപ്രദേശത്താണ് ഇത് സ്ഥിതി ചെയ്യുന്നത്. ചൊവ്വയുടെ ചുറ്റളവിന്റെ കാൽ ഭാഗത്തോളം വരും ഇതിന്റെ നീളം. നോക്റ്റിസ് ലാബ്രിന്തസിൽ നിന്നു തുടങ്ങി പടിഞ്ഞാറോട്ട് നീങ്ങി ക്രൈസെ പ്ലാനിഷ്യയിൽ അവസാനിക്കുന്നു. ഇത് ചൊവ്വയിലെ വലിയ ടെക്റ്റോണിക് വിള്ളലാണത്രെ. ഈ വിള്ളലിന്റെ കിഴക്കെ കരയിലുള്ള ചാലുകൾ വെള്ളത്തിന്റേയോ കാർബ്ബൺ ഡൈ ഓക്സൈഡിന്റെയോ ഒഴുക്കു മൂലം ഉണ്ടായതാണെന്നു കരുതുന്നു.

## രൂപീകരണം
വാലെസ് മറൈനറിസിന്റെ രൂപീകരണത്തെ പറ്റി പല സിദ്ധാന്തങ്ങളും ഉണ്ടായിട്ടുണ്ട്. . 1970കളിൽ ഈ ഗർത്തം വെള്ളത്തിന്റെ മൂലമോ തെർമോകാർസ്റ്റ് പ്രവർത്തനം മൂലമോ ഉണ്ടായതായിരിക്കുമെന്ന അഭിപ്രായത്തിനായിരുന്നു മുൻതൂക്കം. ഇതിൽ വെള്ളത്തിന്റെ ഒഴുക്കുമൂലമായിരിക്കും എന്ന സിദ്ധാന്തം ചോദ്യം ചെയ്യപ്പെട്ടിട്ടുണ്ട്. ഇപ്പോഴത്തെ സാഹചര്യങ്ങൾ അനുസരിച്ച് ചൊവ്വയിൽ ഒഴുകുന്ന ജലം ഉണ്ടാകാൻ സാദ്ധ്യതയില്ലെന്നാണ് ഇതിനെ ചോദ്യം ചെയ്തവർ മുന്നോട്ടു വെച്ച വാദം. ചൊവ്വയിലെ അന്തരീക്ഷമർദ്ദം ഭൂമിയുടെ അന്തരീക്ഷമർദ്ദത്തിന്റെ ഒരു ശതമാനം മാത്രമെ വരു. ഈ മർദ്ദത്തിൽ ജലത്തിന് വാതകരൂപത്തിൽ സ്ഥിതിചെയ്യാൻ കഴിയില്ല. മാത്രമല്ല ഇവിടത്തെ താപനില -1250Cക്കും 370Cക്കും ഇടയിലാണ്. ഇതും ജലത്തിന് ദ്രാവരൂപത്തിൽ തുടർച്ചയായി സ്ഥിതിചെയ്യുന്നതിനു തടസ്സമാണ്. എന്നാൽ ഈ സിദ്ധാന്തത്തെ അനുകൂലിക്കുന്നവരുടെ അഭിപ്രായത്തിൽ പുരാതനകാലത്ത് ചൊവ്വയുടെ അന്തരീക്ഷഘടന ജലത്തിന് ദ്രവരൂപത്തിൽ സ്ഥിതിചെയ്യുന്നതിന് അനുകൂലമായിരുന്നു എന്നാണ്. അന്ന് വാലെസ് മറൈനറിസിലൂടെ വെള്ളം ഒഴുകിയിരുന്നു എന്നും അവർ വാദിക്കുന്നു.  1972ൽ മൿകോളി എന്നൊരു ശാസ്ത്രജ്ഞൻ മുന്നോട്ടു വെച്ച അഭിപ്രായപ്രകാരം ചൊവ്വയുടെ പ്രതലത്തിന്റെ തൊട്ടു താഴെയുള്ള മാഗ്മ വിണ്ടുമാറിയതാണ് ഈ ഗർത്തം രൂപപ്പെടുന്നതിനുള്ള കാരണം. 1989ൽ തനാക്ക ഗോളംബെക്ക് എന്നീ ശാസ്തജ്ഞർ സമ്മർദ്ദബലങ്ങളുടെ പ്രവർത്തനം മൂലമാണ് ഇതുണ്ടായത് എന്ന് അഭിപ്രായപ്പെട്ടു. ഫലകചലങ്ങളുടെ ഫലമായുണ്ടായ വിള്ളലായിരിക്കുമെന്ന സിദ്ധാന്തത്തിനാണ് ഇപ്പോൾ പൊതുസ്വീകാര്യത ലഭിച്ചിരിക്കുന്നത്.

## അവലംബം

വർഗ്ഗം:സൗരയൂഥം
വർഗ്ഗം:ചൊവ്വയിലെ ക്രേറ്ററുകൾ
ചെറിയപത്തിയൂർ ദേവിക്ഷേത്രം

മാവേലിക്കര കായംകുളം പാതയിൽ ചെട്ടിക്കുളങ്ങരക്കടുത്ത് ഭഗവതിപ്പടിയിൽ നിന്നും പത്തിയൂർക്കുപോകുമ്പോൾ ഇടത്ത് വശത്താണ്  **ചെറിയപത്തിയൂർ ദേവിക്ഷേത്രം** കുടികൊള്ളുന്നത്. ക്ഷേത്രത്തിനുമുമ്പിൽ എൽ പി സ്കൂളും പ്രവർത്തിക്കുന്നു. വിശാലമായ അമ്പലപ്പറമ്പ് ഈ ക്ഷേത്രത്തിന്റെപ്രത്യേകതയാണ്. ക്ഷേത്രത്തിനകത്തെ ആൽമാവും (പേരാലും മാവും) വിശേഷമാണ്. ഈ പ്രദേശത്ത് അധികം കാണാത്ത ഇനം പേരാൽ ആണ് അവിടെ ഉള്ളത്.
## ചിത്രശാല

File:Che pathi ox.JPG|അമ്പലക്കാള
File:Che pathi almav.JPG|പ്രത്യേകതരം പേരാലും മാവും ചേർന്ന ആൽമാവ്

വർഗ്ഗം:കേരളത്തിലെ ദേവീക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
ആദിമൂലം വെട്ടിക്കോട്ട് നാഗരാജക്ഷേത്രം

ആലപ്പുഴ ജില്ലയിൽ കായംകുളം-പുനലൂർ പാതയിലെ കറ്റാനത്തിനടുത്ത് സ്ഥിതിചെയ്യുന്ന ഒരു ക്ഷേത്രമാണ് **വെട്ടിക്കോട്ട് ആദിമൂലം നാഗരാജക്ഷേത്രം**. കേരളത്തിലെ ആദ്യത്തെ  നാഗരാജ ക്ഷേത്രമാണ് ഇതെന്നാണ് വിശ്വാസം. നാഗരാജാവായ അനന്തൻ (ആദിശേഷൻ, ശേഷനാഗം) ആണ് ഇവിടുത്തെ മുഖ്യ പ്രതിഷ്ഠ. അനന്തന്റെ പുറത്ത് സാക്ഷാൽ ആദിനാരായണനായ മഹാവിഷ്‌ണു ശയിക്കുന്നു എന്നാണ്‌ വിശ്വാസം. ആദിയും അന്തവുമില്ലാത്ത പ്രപഞ്ചത്തിന്റെ പ്രതീകമായിട്ടാണ് അനന്തനെ കണക്കാക്കുന്നത്. 
ത്രിമൂർത്തികളായ ബ്രഹ്മാവ്, വിഷ്ണു, ശിവൻ എന്നിവരുടെ ചൈതന്യങ്ങൾ ചേർന്ന സങ്കൽപ്പത്തിലാണ് അനന്തശേഷന്റെ പ്രതിഷ്ഠ. പരമശിവനോടൊപ്പം അഷ്ടനാഗങ്ങളെയും ഇവിടെ പ്രതിഷ്ഠിച്ചിട്ടുണ്ട്. നിലവറയും തേവാരപ്പുരയുമാണ് പ്രധാന ആരാധനകേന്ദ്രങ്ങൾ. അതുകൊണ്ടു തന്നെ ഭക്തജനങ്ങൾ തേവാരപ്പുരയും നിലവറയും സന്ദർശിക്കുന്ന ആചാരവുമുണ്ട്. ഇവിടെ നാഗരാജാവിനെ പരശുരാമൻ പ്രതിഷ്ഠ നടത്തി എന്ന് വിശ്വസിക്കപ്പെടുന്നു. ഒരു ബ്രാഹ്മണകുടുംബത്തിന് പൂജയ്ക്ക് അധികാരവും നൽകി. കന്നിമാസത്തിലെ "വെട്ടിക്കോട് ആയില്യം" ഇവിടുത്തെ പ്രസിദ്ധമായ ഉത്സവമാണ്. ശ്രീ പരമേശ്വരൻ നമ്പൂതിരി എന്ന കാരണവർ ഈ നാഗരാജ സ്വാമി ക്ഷേത്രത്തിന്റെ ഉന്നമനത്തിനായി തന്റെ ജീവിതം സമർപ്പിച്ചിരിക്കുന്നു.

സസ്യങ്ങളും വൃക്ഷങ്ങളും തിങ്ങി നിറഞ്ഞ ആറ് ഏക്കർ സ്ഥലത്തായി സ്ഥിതിചെയ്യുന്ന ഇവിടുത്തെ സർപ്പക്കാവിൽ നാഗരാജാവും നാഗരമ്മയുമാണ് പ്രധാന പ്രതിഷ്ഠകൾ. ഇവിടെ പാമ്പുകളോടൊപ്പം ധാരാളം പക്ഷികളും കാണപ്പെടുന്നു.

## ഐതിഹ്യം
പരശുരാമൻ മണ്ണ് വെട്ടിക്കൂട്ടി അനന്തനെ പ്രതിഷ്ഠിച്ചുവെന്നും അതുകൊണ്ടു തന്നെ വെട്ടിക്കോട് എന്ന് പേരു ലഭിച്ചുവെന്നുമാണ് ഇവിടുത്തെ ഐതിഹ്യം. ആദ്യത്തെ നാഗരാജക്ഷേത്രമായതിനാൽ ഈ ക്ഷേത്രത്തിന് ആദിമൂലം എന്നും പേരുണ്ട്.  മഹാവിഷ്ണുവിന്റെ ശയനവും വിഷ്ണുസർപ്പവും ആയ അനന്തനെ ആദ്യന്തമില്ലാത്ത പ്രപഞ്ചത്തിന്റെ പ്രതീകമായി താന്ത്രികർ വിശ്വസിക്കുന്നു.

## എത്തിച്ചേരാൻ
### റോഡ് മാർഗ്ഗം
കായംകുളം-അടൂർ റൂട്ടിൽ കറ്റാനത്ത് മൂന്ന് കിലോമീറ്റർ അടൂർ ഭാഗത്തെക്ക് പോയാൽ വെട്ടിക്കോട് കവലയായി. അവിടെനിന്ന് 200 മീറ്റർ പോയാൽ അമ്പലം
* തിരുവനന്തപുരം, കൊല്ലം, എറണാകുളം, ആലപ്പുഴ ഭാഗങ്ങളിൽ നിന്ന് ദേശീയപാത 66 വഴി വരുന്നവർ കായംകുളം കെ.എസ്.ആർ.ടി.സി. ബസ് സ്റ്റേഷനിൽ നിന്ന് പുനലൂർ ഭാഗത്തേക്കുള്ള റോഡിലൂടെ 11 കിലോമീറ്റർ സഞ്ചരിച്ചാൽ ക്ഷേത്രത്തിൽ എത്തിച്ചേരാം.
*എം.സി റോഡിലൂടെ കോട്ടയത്ത്‌ നിന്നും  വരുന്നവർ ചെങ്ങന്നൂർ ഭാഗത്ത്‌ നിന്നും തിരിഞ്ഞു കൊല്ലക്കടവ്‌- ചാരുംമൂട് വഴി  ക്ഷേത്രത്തിൽ എത്താം. 
* പത്തനംതിട്ട/ കൊട്ടാരക്കര നിന്നും വരുന്നവർക്ക് അടൂർ നിന്ന് കായംകുളം-പുനലൂർ റോഡ് വഴി 17 കിലോമീറ്റർ പടിഞ്ഞാറോട്ട് സഞ്ചരിച്ചാൽ  ക്ഷേത്രത്തിൽ എത്തിച്ചേരാം.

### ട്രെയിൻ മാർഗ്ഗം
* കായംകുളം തീവണ്ടി നിലയം
* മാവേലിക്കര തീവണ്ടി നിലയം
* ചെങ്ങന്നൂർ തീവണ്ടി നിലയം

### വിമാന മാർഗ്ഗം
* തിരുവനന്തപുരം അന്താരാഷ്ട്ര വിമാനത്താവളം
* നെടുമ്പാശ്ശേരി അന്താരാഷ്ട്ര വിമാനത്താവളം

## ക്ഷേത്രത്തിന്റെ വിലാസം
ആദിമൂലം വെട്ടിക്കോട് ശ്രീ നാഗരാജ ക്ഷേത്രം, വെട്ടിക്കോട് പി.ഓ., പള്ളിക്കൽ, ആലപ്പുഴ - 690503, ഫോൺ : +91-479-2339933

## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ നാഗക്ഷേത്രങ്ങൾ‎
ലങ്കാദഹനം

ഗണേഷ് പിക്ചേഴ്സിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **ലങ്കാദഹനം**.  തിരുമേനി പിക്ചേഴ്സും, അസോസിയേറ്റഡ് റിലീസും ചേർന്നു വിതരണം ചെയ്ത ഈ ചിത്രം 1971 മാർച്ച് 26-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ	
*അടൂർ ഭാസി	
*ജോസ് പ്രകാശ്	
*ശങ്കരാടി
*ശ്രീലത	
*ഫ്രൻഡ് രാമസ്വാമി	
*കെ.പി. ഉമ്മർ	
*ഖദീജ
*എൻ. ഗോവിന്ദൻകുട്ടി	
*രാഗിണി	
*വിജയശ്രീ

## പിന്നണിഗായകർ
*കെ.ജെ. യേശുദാസ് 
*പി. ജയചന്ദ്രൻ 
*എൽ.ആർ. ഈശ്വരി

## അണിയറയിൽ
*സംവിധാനം - ശശികുമാർ
*നിർമ്മാണം -കെ.പി. കൊട്ടാരക്കര
*ബാനർ - ഗണേഷ്‌പിക്ചേഴ്സ്
*കഥ, തിരക്കഥ, സംഭാഷണം - കെ.പി. കൊട്ടാരക്കര
*ഗാനരചന - ശ്രീകുമാരൻ തമ്പി
*സംഗീതം - എം.എസ്. വിശ്വനാഥൻ
*പശ്ചാത്തലസംഗീതം - പി.എസ്. ദിവാകർ
*ഛായഗ്രഹണം - ജെ.വി. വിജയൻ
*ചിത്രസംയോജനം - കെ. ശങ്കുണ്ണി
*കലാസംവിധാനം - ആർ.ബി.എസ്. മണി
*ഡിസൈൻ - എസ്.എ. നായർ
*വിതരണം - അസോസിയേറ്റഡ് പിക്ചേഴ്സ്, തിരുമേനി റിലീസ്

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.എസ്. വിശ്വനാഥൻ

    
## അവലംബം

*മുഴുനീളചിത്രം ലങ്കാദഹനം

## പുറത്തേക്കുള്ള കണ്ണികൾ
ഇന്റെർനെറ്റ് മൂവി ഡേറ്റാ ബേസിൽ നിന്ന് ലങ്കാദഹനം

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
സാന്ദ്ര തോമസ്

മലയാളചലച്ചിത്ര നിർമ്മാതാവും അഭിനേത്രിയുമാണ് **സാന്ദ്ര തോമസ്**. കോട്ടയത്ത് 1986ൽ ജനനം. വിവാഹിതയാണ് . ഫ്രൈഡേ എന്ന ചിത്രം ആദ്യമായി നിർമ്മിച്ചു. പിന്നീട് സക്കറിയായുടെ ഗർഭിണികൾ, മങ്കിപെൻ എന്നിവ നിർമ്മിച്ചു. പെരുച്ചാഴി എന്ന ചിത്രം  മോഹൻലാൽ നായകനായി നിർമ്മിച്ചിരുന്നു. 1991ൽ ബാലതാരമായി അഭിനയം ആരഭിച്ച് സാന്ദ്ര, ആമേൻ, സക്കറിയായുടെ ഗർഭിണികൾ തുടങ്ങിയ ചിത്രങ്ങളിൽ അഭിനയിച്ചു.

## ചലച്ചിത്രജീവിതം

## അവലംബങ്ങൾ
രങ്ദജിദ് യുണൈറ്റഡ് എഫ്.സി

മേഘാലയആസ്ഥാനമായുള്ള ഇന്ത്യൻ ഫുട്‌ബോൾ ക്ലബുകളിലൊന്നാണ് *രങ്ദജിദ് യുണൈറ്റഡ് എഫ്.സി.* 1987ലാണ് ക്ലബ് സ്ഥാപിതമായത്.ഐ-ലീഗ്‌സെക്കന്റ് ഡിവിഷനിലെ നിലവിലെ ജേതാക്കൾ കൂടിയാണ് ഇവർ.

## സ്‌പോൺസർ
ഇറ്റാലിയൻ അത്തലറ്റിക് ഫൂട്‌വെയർ കമ്പനിയായ ദിയഡോറയാണ് ഈ ഫുട്‌ബോൾ കമ്പനിയുടെ സ്‌പോൺസർ.ഇന്ത്യയിൽ ദിയഡോറ സ്‌പോൺസർ ചെയ്യുന്ന ഏക ടീം രങ്ദജിദ് യുണൈറ്റഡ് എഫ്.സിയാണ്.

## പുറമെ നിന്നുള്ള കണ്ണികൾ
1.ഔദ്യോഗിക ഫേസ് ബുക്ക് പേജ്‌https://www.facebook.com/RangdajiedUnited?fref=ts
2. http://www.mathrubhumi.com/sports/story.php?id=422002  
3. http://www.123entertainer.com/2014/01/4564645.html
4.http://www.goal.com/en-us/teams/india/1910/rangdajied-united-fc?fref=ts
സുബ്രതോ ബഗ്ചി

ഇന്ത്യൻ വിവരസാങ്കേതികവിദ്യ കമ്പനിയായ മൈൻഡ്ട്രി ലിമിറ്റഡിന്റെ സ്ഥാപകരിൽ ഒരാളും നിലവിലെ ചെയർമാനുമാണ് **സുബ്രതോ ബഗ്ചി**. 1999-ൽ അദ്ദേഹവും മറ്റു ഒൻപതു പേരു കൂടിയാണ് മൈൻഡ്ട്രി സ്ഥാപിച്ചത്. ബഗ്ചി നിരവധി പുസ്തകങ്ങളുടെ രചയിതാവണ്. ഗോ കിസ് ദ വേൾഡ് എന്ന പുസ്തകത്തിൽ തന്റെ ആത്മകഥയെപറ്റി വിവരിക്കുന്നു.
## ആദ്യകാല ജീവിതവും വിദ്യാഭ്യാസവും
ഒഡീഷയിലെ പട്‌നാഗറിൽ മഖൻ ഗോപാൽ ബാഗ്‌ചിയുടെയും ലബോൺയ പ്രോവ ബാഗ്‌ചിയുടെയും മകനായി ബാഗ്‌ചി ജനിച്ചു, അവിടെ അദ്ദേഹത്തിന്റെ പിതാവ് ജൂനിയർ സർക്കാർ ഉദ്യോഗസ്ഥനായിരുന്നു. ഉത്കൽ സർവകലാശാലയിൽ പൊളിറ്റിക്കൽ സയൻസ് പഠിച്ചു.1974-ൽ അദ്ദേഹം ഇന്ത്യൻ ആർമിയുടെ പാരച്യൂട്ട് റെജിമെന്റിൽ പരിശീലനം നേടുകയും "പാരാ വിംഗ്സ്" നേടുന്നതിനായി 5 നിർബന്ധിത ജമ്പുകൾ വിജയകരമായി പൂർത്തിയാക്കുകയും ചെയ്തു. 1975-ൽ ഡൽഹിയിൽ നടന്ന റിപ്പബ്ലിക് ദിന പരേഡിൽ ഇന്ത്യയിലെ ഏറ്റവും മികച്ച എൻ.സി.സി കേഡറ്റായി തിരഞ്ഞെടുക്കപ്പെട്ടു, അവിടെ അദ്ദേഹത്തിന് പ്രധാനമന്ത്രിയുടെ കേയ്ൻ ബഹുമതി(Cane Honor)ലഭിച്ചു.

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:1957-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യയിൽ നിന്നുള്ള സോഫ്റ്റ്‌വെയർ എഞ്ചിനീയർമാർ
ലളിത് ജെ. റാവു

പ്രമുഖ ഹിന്ദുസ്ഥാനി സംഗീതജ്ഞയാണ് **വിദുഷി ലളിത് ജെ. റാവു**  (ജനനം :6 നവംബർ 1942). ആഗ്രാ ഖരാന ശൈലി പിന്തുടരുന്ന ലളിതിനായിരുന്നു 2014 ലെ നിശാഗന്ധി പുരസ്‌ക്കാരം.
## ജീവിതരേഖ
1942-ൽ ബാംഗ്ലൂരിൽ ജനിച്ച ലളിത് ജെ. റാവു മൂന്നു വയസു മുതൽ സംഗീത പഠനം തുടങ്ങി. പണ്ഡിറ്റ് രാമറാവു, പണ്ഡിറ്റ് ദിനകർ കൈക്കിനി എന്നിവരുടെ കീഴിൽ  സംഗീതം അഭ്യസിച്ചശേഷം ഉസ്താദ് ഖാദിം ഗുസൈൻ ഖാന്റെ കീഴിൽ 14 വർഷത്തെ ഉപരിപഠനം നടത്തി. പ്രമുഖ സംഗീതജ്ഞനായ ഫയാസ് ഖാന്റെ ആഗ്ര ഖരാനാ ശൈലിയുടെ പ്രമുഖ പ്രയോക്താവാണ്. 12 വയസുള്ളപ്പോൾ ബാംഗ്ലൂർ സംഗീത സഭയിൽ ആദ്യത്തെ സംഗീത പരിപാടി അവതരിപ്പിച്ചു. പതിനാലാം വയസിൽ അഖിലേന്ത്യാ സംഗീത മത്സരത്തിൽ വിജയിയായി. കാനഡയിലെ ന്യൂ ബ്രൺസ്വിക് യൂണിവേഴ്‌സിറ്റിയിൽ നിന്ന് ഇലക്ട്രോണിക്‌സ് ആന്റ് കമ്മ്യൂണിക്കേഷൻ എഞ്ചിനീയറിംഗിൽ മാസ്റ്റർ ബിരുദം നേടിയ ലളിത് ജെ. റാവു ഡൽഹിയിൽ എഞ്ചിനീയറായും സേവനമനുഷ്ഠിച്ചു. ഭർത്താവ് ജയവന്ത് റാവുവിന്റെ പിന്തുണയോടെ എഞ്ചിനീയറിങ് മേഖല വിട്ട് സംഗീതത്തിൽ തിരിച്ചെത്തിയ ലളിത് ജെ. റാവു, ഫ്രാൻസ്, യു.കെ, യു.എസ്.എ, കാനഡ എന്നീ വിദേശരാജ്യങ്ങളിലും സംഗീത പരിപാടികൾ അവതരിപ്പിച്ചു. 1994-ൽ  ശബ്ദം നഷ്ടപ്പെട്ട ഈ അനുഗൃഹീത സംഗീതജ്ഞ നിരന്തരം ഉപാസനയിലൂടെ ശബ്ദം വീണ്ടെടുക്കുകുയായിരുന്നു. 
## ഡിസ്കോഗ്രാഫി
**Bihag; Kedar; Thumri*(1986) HMV PSLP 1373
**Beyond Reach: Ragas Durga & Pilu* (2003)
**Raga Darbari Kanhada, Raga Desh* (2006)
**Raga Lalit (2002)*
**Ragas Kalyan Nat & Adana (2002)*
**Raga Shree (2013)*
**Ragas Dhanashree & Barwa (2013)*
**Ragas Gorakh Kalyan & Basant (2013)*
## പുരസ്കാരങ്ങൾ
*നിശാഗന്ധി പുരസ്‌ക്കാരം (2014)
*കർണാടക സംഗീത നൃത്ത്യ അക്കാദമി ഗൗരവ പുരസ്കാർ 
*സുർമണി പുരസ്കാരം
## അവലംബം

## പുറം കണ്ണികൾ

*
*Gangubai Hanagal presenting ‘Puttaraj Samman’ to vocalist Lalith J. Rao in Hubli. http://www.hindu.com/2009/03/04/stories/2009030453610300.htm 
*2003 Interview http://lalith_jrao.mondomix.com/fr/itw1946.htm

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:നിശാഗന്ധി പുരസ്‌ക്കാരം ലഭിച്ചവർ
വർഗ്ഗം:1942-ൽ ജനിച്ചവർ
നിശാഗന്ധി പുരസ്കാരം

നിശാഗന്ധി ഫെസ്റ്റിനോടനുബന്ധിച്ച് കേരള സംസ്ഥാന വിനോദസഞ്ചാര വകുപ്പ് രാജ്യത്തെ മികച്ച ക്ലാസിക്കൽ നൃത്ത-സംഗീത പ്രതിഭകൾക്കായി 2013 മുതൽ ഏർപ്പെടുത്തിയതാണ് **നിശാഗന്ധി പുരസ്‌ക്കാരം**. ഓരോ വർഷവും സംഗീതത്തിനും നൃത്തത്തിനും മാറിമാറി നൽകുന്ന നിശാഗന്ധി പുരസ്‌ക്കാരം ഒന്നര ലക്ഷം രൂപയും പ്രശസ്തി പത്രവും ശില്പവും ഉൾക്കൊള്ളുന്നതാണ്.

## നിശാഗന്ധി പുരസ്‌കാരം ലഭിച്ചവർ

## അവലംബം


വർഗ്ഗം:പുരസ്കാരങ്ങൾ
കേരള സ്കൂൾ കലോത്സവം 2014

കേരളത്തിന്റെ അമ്പത്തി നാലാമത് സ്കൂൾ കലോത്സവം 2014 ജനുവരി 19 മുതൽ ജനുവരി 25 വരെ പാലക്കാട് വെച്ച് നടന്നു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം.
  അമ്പത്തി നാലാമത് കേരള സ്കൂൾ കലോത്സവത്തിന്റെ ഉദ്ഘാടനം 2014 ജനുവരി 19-നു് പാലക്കാട് ഇന്ദിരാ ഗാന്ധി സ്റ്റേഡിയത്തു വച്ച് വീഡിയോ കോൺഫറൻസിങ്ങ് വഴി മുഖ്യമന്ത്രി ഉമ്മൻ ചാണ്ടി നിർവഹിച്ചു. ചടങ്ങിൽ ചലചിത്ര താരം ബാലചന്ദ്രമേനോൻ മുഖ്യാതിഥിയായിരുന്നു. ചടങ്ങിൽ വിദ്യാഭ്യാസ മന്ത്രി പി.കെ. അബ്ദുറബ്ബ്, പാലക്കാട് എം.പി എം.ബി. രാജേഷ്, ആലത്തൂർ എം.പി പി കെ ബിജു, പാലക്കാട് എം.എൽ.എ ഷാഫി പറമ്പിൽ, മുൻ മന്ത്രി എ.കെ. ബാലൻ, നഗരസഭാ ചെയർമാൻ അബ്ദുൾ ഖുദൂസ്സ് എന്നിവർ പങ്കെടുത്തു. 2000 ത്തിലാണ് പാലക്കാട് അവസാനമായി സ്കൂൾ കലോത്സവം നടന്നത്. കോഴിക്കോട് ആതിഥേയരായ പാലക്കാടിനെ 6 പോയന്റുകൾക്ക് പിന്നിലാക്കി ജേതാക്കളായി.

ഏഴു ദിവസം നീണ്ടു നിന്ന കലോത്സവത്തിനു ജനുവരി 25 വൈകീട്ട് 5 മണിക്ക് തുടങ്ങിയ സമാപന സമ്മേളനത്തോടെ അവസാനിച്ചു. ചടങ്ങിൽ ചലച്ചിത്ര താരവും മുൻ കലാതിലകവും  ആയിരുന്ന കാവ്യ മാധവൻ, ആഭ്യന്തര മന്ത്രി രമേശ് ചെന്നിത്തല, വിദ്യാഭ്യാസ മന്ത്രി പി.കെ. അബ്ദുറബ്ബ്, പാലക്കാട് എം.എൽ.എ ഷാഫി പറമ്പിൽ തുടങ്ങിയ പ്രമുഖർ പങ്കെടുത്തു. ചടങ്ങിൽ എത്താൻ സാധിക്കാത്ത പ്രതിപക്ഷ നേതാവ് വി.എസ്. അച്യുതാനന്ദൻ, അദ്ദേഹത്തിന്റെ സന്ദേശം വിക്ടേർസ് ചാനലിലൂടെ അറിയിച്ചു.

## വേദികൾ
പാലക്കാട് നഗരത്തിലും പരിസരപ്രദേശങ്ങളിലുമുള്ള 18 വേദികളിലായാണു മത്സരങ്ങൾ നടന്നത്   

## വിദ്യാർത്ഥികളുടെ കണക്ക്
അപ്പീലുകളിലൂടെ അല്ലാതെ വന്ന മത്സരാർത്ഥികളുടെ കണക്ക്

അപ്പീലുകളിലൂടെ വന്ന വിദ്യാർത്ഥികളുടെ കണക്കും കൂടിയാൽ എണ്ണം 12,000 കവിയും.

## പോയന്റ് നില

## ചിത്രശാല

File:കലോല്സവ പതാക ഉയരുന്നു..JPG|സ്കൂൾ കലോൽസവത്തിനു തുഠക്കം കുറിച്ചുകൊണ്ട് ഡി.പി. ഐ. ശ്രീ ബിജു പ്രഭാകർ പതാക ഉയർത്തുന്നു.
File:54th StSYF Flag.JPG|2014 കേരള സ്കൂൾ കലോത്സവത്തിന്റെ പ്രധാന വേദിയിൽ പതാക
File:കലോല്സവ പന്തല് 'മഴവില്ല്'.JPG|കലോത്സവ മുഖ്യവേദി 'മഴവില്ല്'
File:54StSYF float1.JPG|2014 കേരള സ്കൂൾ കലോത്സവം ഘോഷയാത്രയിലെ നിശ്ചല ദൃശ്യം
File:Group Dance at 54th Kerala School Kalolsavam 2014 at Palakkad..JPG|സംഘനൃത്തം- ഒരു ടീം
File:Kathakali (grou) Dance at 54th Kerala School Kalolsavam 2014 at Palakkad..JPG|കഥകളി (ഗ്രൂപ്പ്)
File:തിരുവാതിരക്കളി ആസ്വദിക്കുന്ന കാണികള്..JPG| 'മയൂരം' വേദിയിൽ സ്കൂൾ കലോൽസവം തിരുവാതിരക്കളി പുരോഗമിക്കുന്നു.
File:തിരുവാതിരക്കളി ..JPG|തിരുവാതിരക്കളി- ഒരു ടീം
File:Kathakali (group) Dance at 54th Kerala School Kalolsavam 2014 at Palakkad..JPG| കഥകളി (ഗ്രൂപ്പ്)
File:അമ്പത്തിനാലാം കേരള സ്കൂള് കലോല്സവം 2014 സമാപന ചടങ്ങില് മുഖ്യ അതിഥികള്.JPG|സമാപന ചടങ്ങിൽ മുഖ്യ അതിഥികൾ മികച്ച ജില്ലാ ടീമിനു സ്വണ്ണ കപ്പ് നല്കുന്നതിനു തൊട്ടു മുമ്പ്.
File:Golden cup.JPG| സമാപനചടങ്ങിൽ സ്വർണ്ണകപ്പ്
File:2014 കേരള സ്കൂൾ കലോത്സവം വിജയിച്ച കോഴിക്കോട് ജില്ല.JPG|2014 കേരള സ്കൂൾ കലോത്സവം വിജയിച്ച കോഴിക്കോട് ജില്ല
File:മികച്ച സ്കൂളിനുള്ള ട്രോഫിയുമായി വിജയികള്.JPG| ഹൈസ്കൂൾ വിഭാഗം കൂടുതൽ പോയന്റ് നേടിയ ബി. എസ്സ്. എസ്സ്. ഗുരുകുലം സ്കൂൾ,ആലത്തൂർ, പാലക്കാട് വിദ്യാർഥികൾ ട്രോഫിയുമായി.
File:വിജയാഹ്ലാദം..JPG|വിജയാഹ്ലാദം..JPG



## അവലംബം

## പുറമെ നിന്നുള്ള കണ്ണികൾ

*

വർഗ്ഗം:കേരളത്തിലെ സാംസ്കാരിക പരിപാടികൾ
വർഗ്ഗം:പാലക്കാട് ജില്ല
വർഗ്ഗം:കേരള സ്കൂൾ കലോത്സവം
കണ്ണമംഗലം തെക്ക് മഹാദേവക്ഷേത്രം

ആലപ്പുഴ ജില്ലയിൽ മാവേലിക്കരക്കടുത്ത് ചെട്ടിക്കുളങ്ങര പഞ്ചായത്തിൽ കണ്ണമംഗലത്ത് പ്രസിദ്ധമായ **കണ്ണമംഗലം മഹാദേവക്ഷേത്രം** സ്ഥിതിചെയ്യുന്നു. ചിരപുരാതനമായ ഈ ക്ഷേത്രത്തിന്റെ പഴക്കം അതിന്റെ വട്ടശ്രീകോവിൽ തന്നെ വിളിച്ചോതുന്നു.കണ്വ മഹർഷിയുമായി ബന്ധപ്പെട്ടതാണ് ക്ഷേത്രം.ചെട്ടികുളങ്ങരക്ക് പടിഞ്ഞാറ് സ്ഥിതിചെയ്യുന്ന കണ്ണമംഗലം ഗ്രാമം അധികവും എള്ളു പാടങ്ങളാൽ സമൃദ്ധമാണ്

ശിവരാത്രി ദിനത്തിൽ ചെട്ടികുളങ്ങര ദേവിയും കണ്ണമംഗലം മഹാദേവനുമായുള്ള കൂടിയെഴുന്നള്ളത്ത് പ്രസിദ്ധമാണ്. ചെട്ടികുളങ്ങര ഭഗവതിയുടെ പിതൃസ്ഥാനീയനാണ് കണ്ണമംഗലം മഹാദേവർ എന്നാണ് വിശ്വസം.

ചെട്ടികുളങ്ങര ഭഗവതിയുടെ അഞ്ചും ആറും കരകളാണ് കണ്ണമംഗലം തെക്കും വടക്കും.
ചെട്ടികുളങ്ങര കുംഭഭരണിക്ക് കണ്ണമംഗലം തെക്ക് കരക്കാർ സമർപ്പിക്കുന്ന തേര് ക്ഷേത്രത്തിനു സമീപമാണ് കെട്ടി ഒരുക്കുന്നത്.   

## ചിത്രശാല

File:Kannamang mukhamanda.JPG|കണ്ണമംഗലം തെക്ക് മഹാദേവക്ഷേത്രം മുഖമണ്ഡപം


വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
വ്ലാഡിസ്ലാവ് തിത്തോവ്

**വ്ലാഡിസ്ലാവ് തിത്തോവ്** സോവിയറ്റ് റഷ്യയിലെ ഒരു ഖനി തൊഴിലാളി ആയിരുന്നു.32 വയസ്സു മാത്രമുള്ളപ്പോൾ ഒരു ഖനി അപകടത്തിൽ രണ്ടു കൈകളും നഷ്ടപ്പെട്ടു.തുടർന്ന് അദ്ദേഹം പേനയും പെൻസിലും തന്റെ വായിൽ കടിച്ചു പിടിച്ച് നോവലുകൾ രചിച്ചു. മരണത്തോടുള്ള വെല്ലുവിളി എന്ന പുസ്തകം 1975ൽ സോവിയറ്റ് യൂണിയനിൽ മലയാള പരിഭാഷ പ്രസിദ്ധീകരിച്ചു. ഗോപാലകൃഷ്ണൻ ആയിരുന്നു പരിഭാഷ നിർവഹിച്ചത്.

## അവലംബം

## പുറംകണ്ണികൾ
*Vladislav Titov with his daughter, photo 1976
*Vladislav Titov, photo 1976

വർഗ്ഗം:റഷ്യൻ നോവലെഴുത്തുകാർ
മറ്റം ശ്രീ നരസിംഹസ്വാമിക്ഷേത്രം

കേരളത്തിലെ നരസിംഹസ്വാമിക്ഷേത്രങ്ങളിൽ പ്രമുഖമാണ് **മറ്റം ശ്രീ നരസിംഹസ്വാമിക്ഷേത്രം**. മാവേലിക്കര തട്ടാരമ്പലത്തിനു മുമ്പ് കണ്ടിയൂർ മഹാദേവക്ഷേത്രത്തിനു പടിഞ്ഞാറായി അച്ചൻ കോവിലാറിനു കരയിൽ ഈ ക്ഷേത്രം കുടികൊള്ളുന്നു. നരസിംഹസ്വാമിക്കു പുറമേ കൃഷ്ണൻമുഖമണ്ഡപത്തോടെയും , സ്വാമിയാർ നട,യക്ഷി എന്നിവയും ഇവിടെ ഉണ്ട്, 
## ചിത്രശാല

File:Mattam narasimha board.JPG|മറ്റം നരസിംഹസ്വാമിക്ഷേത്രം ഫലകം
File:Mattam narasimha krishna.JPG|മറ്റം നരസിംഹസ്വാമിക്ഷേത്രം -കൃഷ്ണന്റെ നട
File:Mattam narasimha padippura.JPG|മറ്റം നരസിംഹസ്വാമിക്ഷേത്രം പടിപ്പുര
File:Mattam narasimha sreekovil.JPG|മറ്റം നരസിംഹസ്വാമിക്ഷേത്രം ശ്രീകോവിൽ
File:Mattam narasimha swamiyar nada.JPG|മറ്റം നരസിംഹസ്വാമിക്ഷേത്രം സ്വാമിയാർ നട
File:Mattam narasimha temple.JPG|മറ്റം നരസിംഹസ്വാമിക്ഷേത്രം ദൃശ്യം
File:Achankovilar at mattam narasimha.JPG|നരസിംഹസ്വാമിക്ഷേത്രത്തിനു മുമ്പിൽനിന്നുള്ള് അച്ചൻ കോവിലാർ കാഴ്ച


വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
നാടോടിക്കഥകൾ

അജ്ഞാതരായ പൂർവ്വികർ രൂപപ്പെടുത്തി വാമൊഴിയായി തലമുറകൾ തലമുറകളായി നമുക്ക് പകർന്നു കിട്ടിയ കഥകളാണ് **നാടോടിക്കഥകൾ**. പുരാതന ജനസമൂഹത്തിന്റെ സങ്കല്പങ്ങളിൽ നിന്നും ജീവിതാനുഭവങ്ങളിൽ നിന്നും ഉദയം ചെയ്തവയാണ് മിക്ക നാടോടിക്കഥകളും . ഓരോ ജനസമൂഹത്തിന്റെയും സംസ്‌കാരത്തിന്റെയും മൂല്യബോധത്തിന്റെയും ഭാഗമാണ് ഇവയൊക്കെ തന്നെ ഉണ്ടായത് . ഗുണപാഠകഥകൾ ഉൾക്കൊള്ളുന്നവയും നീതി, ധർമ്മം തുടങ്ങിയ ജീവിതമൂല്യങ്ങളെ പ്രോത്സാഹിപ്പിക്കുന്നവയുമാണ് മിക്ക നാടോടികഥകളും.

## അവലംബങ്ങൾ

വർഗ്ഗം:സാഹിത്യം
മുള്ളിക്കുളങ്ങര ദേവിക്ഷേത്രം

ആലപ്പുഴ ജില്ലയിൽ മാവേലിക്കരക്ക് തെക്ക് കിഴക്ക് ഭാഗത്തായി പ്രസിദ്ധമായ മുള്ളിക്കുളങ്ങര ദേവിക്ഷേത്രം സ്ഥിതിചെയ്യുന്നു. 

## ചിത്രശാല

File:Mulli gate.JPG|മുള്ളിക്കുളങ്ങര ദേവിക്ഷേത്രം ഗോപുരം]]
File:Mulli kavu.JPG|മുള്ളിക്കുളങ്ങര ദേവിക്ഷേത്രം പിറകുവശത്തുള്ള വലിയ കാവ്
File:Mulli templ.JPG|മുള്ളിക്കുളങ്ങര ദേവിക്ഷേത്രം


വർഗ്ഗം:കേരളത്തിലെ ദേവീക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
പെരിങ്ങോളം

കോഴിക്കോട് ജില്ലയിലെ പെരുവയൽ പഞ്ചായത്തിലെ ഒരു പ്രകൃതി രമണീയമായ ഗ്രാമമാണ് **പെരിങ്ങൊളം**(Peringolam).  കോഴിക്കോട് - മൈസൂർ നാഷണൽ ഹൈവേ 766ൽ നിന്നും 2 കി.മീറ്റർ അകലത്തിലും കോഴിക്കോട് നഗരത്തിൽ നിന്നും 15 കിലോമീറ്റർ അകലത്തിലും സ്ഥിതി ചെയ്യുന്ന ഒരു പ്രദേശമാണിത്.
ആദ്യകാലത്ത് **പാറോൽ** എന്നായിരുന്നു ഇവിടെ അറിയപ്പെട്ടിരുന്നത്. പണ്ടു കാലത്ത് ഉണ്ടായിരുന്ന ഒരു 'വലിയ കുളം' കാരണമാണ്  ഈ നാടിന് പെരിങ്ങൊളം എന്ന പേരു വന്നത് എന്നു കരുതപ്പെടുന്നു.

## വിദ്യാഭ്യാസ സ്ഥാപനങ്ങൾ

* **ഗവൺമെൻറ് ഹയർ സെക്കണ്ടറി സ്കൂൾ, പെരിങ്ങൊളം**
കോഴിക്കോട് ജില്ലയിലെ കുന്ദമംഗലം നഗരത്തിന്റെ ഹൃദയഭാഗത്തായി സ്ഥിതി ചെയ്യുന്ന ഒരു സർക്കാർ വിദ്യാലയമാണ് പെരിങ്ങൊളം‍ ഹയർ സെക്കണ്ടറി സ്കൂൾ. പെരിങ്ങൊളം സ്കൂൾ എന്ന പേരിലാണ് പൊതുവെ അറിയപ്പെടുന്നത്. ചക്കോടിയിൽ രാവുണ്ണി നായർ 1923-ൽ സ്ഥാപിച്ച ഈ വിദ്യാലയം കോഴിക്കോട് ജില്ലയിലെ ഏറ്റവും പഴക്കമേറിയ വിദ്യാലയമാണ്.
* കോളേജ് ഓഫ് മാത്തമാറ്റിക്സ്
* ഭാരത സർക്കാറിൻറെ ജലവിഭവ ഗവേഷണകേന്ദ്രം (CWRDM) **
* ഇന്ത്യൻ ഇൻസ്റ്റിറ്റ്യൂറ്റ് ഓഫ് മാനേജ്മെൻറ് ,കോഴിക്കോട് ([http://www.iimk.ac.in/ IIMK])**
* സി എം ദഅവ സെന്റർ (CMDC) 2022 ൽ സ്ഥാപിതമായി.
* ഹിദായ്യത്തുസ്സ്വബിയാൻ മദ്രസ
* അൽ ബിറ്ർ ഇസ്ലാമിക് പ്രീ സ്കൂൾ

## സാമൂഹിക-സാംസ്കാരിക പ്രവർത്തനങ്ങൾ

* ജ്ഞാനപ്രദായിനി ലൈബ്രറി & റീഡിംഗ് റൂം
*മർഹമ വിദ്യാഭ്യാസ സഹായ പദ്ധതി
പെരിങ്ങൊളം നാടിൻറെ വിദ്യാഭ്യാസ പുരോഗതി ലക്ഷ്യം വെച്ചുകൊണ്ട് **എസ്.ഐ.ഒ** (സ്റ്റുഡൻറ്സ് ഇസ്ലാമിക്‌ ഓർഗനൈസേഷൻ) പെരിങ്ങൊളം യൂണിറ്റിൻറെ ആഭിമുഖ്യത്തിൽ രൂപം നൽകിയ ഒരു സംരംഭമാണ് **[http://marhamapgm.blogspot.in/ മർഹമ]**.

പെരിങ്ങൊളം പ്രദേശത്തെ സാമ്പത്തികമായി പിന്നോക്കം നില്ക്കുന്ന സമർഥരായ വിദ്യാർത്ഥികളെ മർഹമ സഹായിക്കുന്നു

## ക്ലബുകൾ/ സാംസ്കാരിക വേദികൾ
* **[[തനിമ കലാസാഹിത്യ വേദി|തനിമ]]** കലാ സാഹിത്യ വേദി
* **PGM സോക്കർ ലവേഴ്സ്**
* **വെറൈറ്റി** ആർട്സ് & സ്പോർട്സ് ക്ലബ്
* **ചാലഞ്ചേഴ്സ്** സ്പോർട്സ് ക്ലബ്
* **പീപ്പിൾ** ആർട്സ് ക്ലബ്
*  **ഗെലാറ്റികോ** സ്പോർട്സ് ക്ലബ്
* **ചിലങ്ക** കലാ സാംസ്കാരിക വേദി
* **ടീൻ ഇന്ത്യ** ഫുട്ട്ബോൾ ക്ലബ്
*'''മലർവാടി''' ബാലസംഘം
*ബാലസംഘം
***ഫ്രണ്ട്‌സ് കൂട്ടായ്മ**
***അമേയ സാംസ്‌കാരിക വേദി**

## ഫെസ്റ്റുകൾ

* **പെരിങ്ങൊളം ഫെസ്റ്റ്** 2018
* **പീപ്പിൾസ് ഫെസ്റ്റ്**
* **പഞ്ചായത്ത് മേളകൾ**
* **ശതപൂർണ്ണിമ** **-** ഗവ. ഹയർ സെക്കണ്ടറി സ്‌കൂൾ പെരിങ്ങൊളം ശതാബ്ദി ആഘോഷം
* **ശതപൂർണ്ണിമ** **കാർണിവൽ 2025**
## അവലംബങ്ങൾ
രാമപുരം ഭദ്രകാളിക്ഷേത്രം

ആലപ്പുഴജില്ലയിൽ കായംകുളംത്തിന്  അടുത്താണ് രാമപുരം സ്ഥിതി ചെയ്യുന്നത്.രാമപുരംഭദ്രകാളിക്ഷേത്രം ആണ് പ്രധാന കേന്ദ്രം. നാഷണൽ ഹൈവേക്കു പടിഞ്ഞാറായി ക്ഷേത്രം നിലകൊള്ളുന്നു. കിഴ്ക്കോട്ടഭിമുഖമായി ഭുവനേശ്വരിയും വടക്കോട്ട് അഭിമുഖമായി ഭദ്രകാളിയും പൊതു മണ്ഡപത്തിലേക്ക് തുറക്കുന്നു. താഴ്ന മണ്ഡപവും പടിയില്ലാത്ത  തറക്ക് സമമായ പ്രതിഷ്ഠയും ക്ഷേത്രത്തിന്റെ തേജസ്സ് വർദ്ധിപ്പിക്കുന്നു. പ്രശസ്ത സിനിമ നടിയായ കെ.പി.എ.സി. ലളിത രാമപുരത്താണ് ജനിച്ചത്.
## ചിത്രശാല

File:Ramapuram kavu.JPG|രാമപുരം ഭദ്രകാളീക്ഷേത്രത്തിലെ കാവു
File:Ramapuram kavu.JPG|രാമപുരം ഭദ്രകാളീക്ഷേത്രത്തിലെ കാവു


വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
നങ്ങ്യാർകുളങ്ങര ശ്രീകൃഷ്ണക്ഷേത്രം

ആലപ്പുഴ ജില്ലയിൽ ഹരിപ്പാട് നിന്നും 4കിമി തെക്കുമാറി നാഷണൽ ഹൈവേക്ക് സമീപം പ്രസിദ്ധമായ നങ്ങ്യാർകുളങ്ങര ശ്രീകൃഷ്ണക്ഷേത്രം സ്ഥിതിചെയ്യുന്നു. തിരുവിതാംകൂർ ദേവസ്വം ബോർഡിനു കീഴിലുള്ളതാണ് ഈ ക്ഷേത്രം

File:Nangyarkulangara gopuram.JPG|നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ ഗോപുരം
File:Nangyarkulangara garuda.JPG|നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ ഗരുഡവിഗ്രഹം
File:Nangyarkulangara temple kulam.JPG|നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ കുളം
File:Nangyarkulangara thattu.JPG|നങ്ങ്യാർകുളങ്ങര ശ്രീകൃഷ്ണസ്വാമിക്ഷേത്രത്തിലെ മച്ചിലെ കൊത്തുപണി


വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
ക്യാപ്റ്റൻ ഫിലിപ്സ് (ചലച്ചിത്രം)

പോൾ ഗ്രീൻഗ്രാസ്സ് സംവിധാനം ചെയ്ത് 2013-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ് **ക്യാപ്റ്റൻ ഫിലിപ്സ്**. ഇതിൽ ടോം ഹാങ്ക്സ്, ബർഖദ് ആബ്ദി എന്നിവർ പ്രധാനവേഷങ്ങളിലഭിനയിച്ചു. 2009-ൽ എം.വി. മയേഴ്സ്ക് അലബാമ എന്ന കപ്പലിന്റെ  ക്യാപ്റ്റൻ റിച്ചാർഡ് ഫിലിപ്സിനെ സൊമാലിയൻ കടൽകൊള്ളക്കാർ ബന്ദിയാക്കിയ സംഭവമാണ് ചിത്രത്തിനാധാരം.

റിച്ചാർഡ് ഫിലിപ്സും സ്റ്റെഫാൻ ടാൽറ്റിയും ചേർന്ന് രചിച്ച *എ ക്യാപ്റ്റൻസ് ഡ്യൂട്ടി: സൊമാലി പൈറേറ്റ്സ്, നേവി സീൽസ് ആന്റ് ഡെയ്ഞ്ചറസ് ഡേയ്സ് അറ്റ് സീ* എന്ന പുസ്തകത്തെ അവലംബിച്ച് ബിൽ റേ ഇതിന്റെ തിരക്കഥ തയ്യാറാക്കി. 2013 ഒക്റ്റോബർ 11-ന് റിലീസ് ചെയ്തു. മികച്ച ചിത്രത്തിനുള്ളതടക്കം ആറ് അക്കാഡമി അവാർഡ് നാമനിർദ്ദേശങ്ങൾ ഈ ചിത്രത്തിന് ലഭിച്ചു.

## അഭിനേതാക്കളും കഥാപാത്രങ്ങളും
* ടോം ഹാങ്ക്സ് - ക്യാപ്റ്റൻ റിച്ചാർഡ് ഫിലിപ്സ്
* ബർഖദ് ആബ്ദി - അബ്ദുവാലി മൂസെ
* കാതറീൻ കീനർ - ആൻഡ്രിയ ഫിലിപ്സ്
* ഫൈസൽ അഹമ്മദ് - നാജീ

## അവലംബം

## പുറത്തേക്കുള്ള കണ്ണികൾ
* 
* 
* 
* 
*
അലുസിങ്ക്

അലുസിങ്ക് : അലുസിങ്ക് അല്ലെങ്കിൽ സിങ്ക്അലും,ഗാൽവാഅലും എന്നീ പേരുകളിൽ  അറിയപ്പെടുന്ന ഉത്പന്നം അലൂമിനിയം 55% സിങ്ക് 43.4% സിലികോൺ 1.6% എന്നിവയുടെ മെറ്റൽ കോട്ടിംഗ് ചെയ്ത ഇരുമ്പ് ഉത്പന്നങ്ങളാണ്

വർഗ്ഗം:നാകലോഹസങ്കരങ്ങൾ
മലനാട് വൈഷ്ണവതിരുപ്പതികൾ

ആൾവാർമാർ സ്തുതിച്ച 108 ദിവ്യദേശങ്ങളിൽ അഥവാ വൈഷ്ണവതിരുപ്പതികളിൽ മലനാട്ടിൽ 13 ക്ഷേത്രങ്ങൾ ആണുള്ളത്[thumb|[തൃച്ചിറ്റാറ്റ് മഹാവിഷ്ണുക്ഷേത്രം|തൃച്ചിറ്റാറ്റ് മഹാവിഷ്ണുക്ഷേത്രത്തിൽ പ്രദർശിപ്പിച്ചിരിക്കുന്ന പട്ടിക]]

## മലനാട്ടിലെ വൈഷ്ണവതിരുപ്പതികളുടെ പട്ടിക



വർഗ്ഗം:ഇന്ത്യയിലെ മഹാവിഷ്ണുക്ഷേത്രങ്ങൾ
ഈ കണ്ണി കൂടി

1990 -ൽ കെ.ജി. ജോർജ്ജിന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണു് **ഈ കണ്ണി കൂടി**.

## അഭിനേതാക്കൾ
*സായ് കുമാർ - രവീന്ദ്രൻ
*അശ്വിനി - സൂസൻ ഫിലിപ്പ് (കുമുദം)
*ശ്യാം മോഹൻ - ഹർഷൻ
*തിലകൻ - സൈമൺ 
*മുരളി - വിദ്യാധരൻ
*ജോസ് പ്രകാശ് - ഫിലിപ്
*ജഗദീഷ് - മണി
*സേതുലക്ഷ്മി - അക്കമ്മ

## പിന്നണിയിൽ
* ബാനർ: വാളക്കുഴി ഫിലിംസ്
* വിതരണം: സെഞ്ച്വറി
* കഥ: കെ.ജി. ജോർജ്
* തിരക്കഥ:  എസ് ഭാസുരചന്ദ്രൻ, കെ.ജി. ജോർജ്
* സംവിധാനം:  കെ.ജി. ജോർജ്
* നിർമ്മാണം:  ഔസേപ്പച്ചൻ
* കലാ സംവിധാനം: മണി സുചിത്ര 
* ഛായാഗ്രഹണം:  രാമചന്ദ്ര ബാബു
* ചിത്രസംയോജനം:  എം എൻ അപ്പു
* നിശ്ചലഛായാഗ്രഹണം:  സൂര്യ ജോൺ
* പശ്ചാത്തലസംഗീതം:  ജോൺസൺ

## പ്രമേയം
ആലപ്പുഴ നഗരത്തിലെ ഒരു വേശ്യ കൊല ചെയ്യപെടുകയും അതിനെ തുടർന്ന് സംഭവത്തിന്റെ സത്യാവസ്ഥ അറിഞ്ഞുള്ള അന്വേഷണവും ആണ് സിനിമയുടെ പ്രമേയം. "യവനിക"പോലെ ഒരു കുറ്റാന്വേഷണ സിനിമയും കഥാപാത്ര പഠന സിനിമയുമാണ്‌ "ഈ കണ്ണി കൂടി ". തികച്ചും , പഴയ , ക്ലാസിക് ആഖ്യാനമാണ്. ദൃശ്യങ്ങളിലൂടെ മാത്രം കഥ പറയുന്ന, ഹിച്ച്കോക്കിന്റെ ഭാഷയിൽ "Pure Cinema " എന്ന് പറയാവുന്ന ശൈലി. വളരെ കർക്കശവും യാഥാർത്ഥ്യത്തോട് അടുത്തു നിന്നുമുള്ള പോലീസ് നടപടികൾ ആണ് സിനിമ പിന്തുടരുന്നത്. രവീന്ദ്രൻ അവസാനം യഥാർത്ഥ മരണകാരണം കണ്ട്‌ പിടിക്കുന്നു.

## അവലംബം


## പുറത്തേക്കുള്ള കണ്ണികൾ
* IMDb-ഈ കണ്ണി കൂടി

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
ലോറൻസ് ലെസിഗ്

അമേരിക്കൻ പണ്ഡിതനും രാഷ്ട്രീയ പ്രവർത്തകനുമാണ് **ലോറൻസ് ലെസിഗ്** (ജനനം : 3 ജൂൺ 1963). കമ്പ്യൂട്ടർ സോഫ്റ്റ്‌വെയറുകളോടൊപ്പം ഇതര സൃഷ്ടികളും പൊതു ലൈസൻസിൽ ലഭ്യമാക്കണമെന്ന ഉദ്ദേശത്തോടെ ആരംഭിച്ച ക്രിയേറ്റീവ് കോമൺസ് പ്രസ്ഥാനത്തിന്റെ സ്ഥാപകനാണ്. 
## ജീവിതരേഖ
ഹാർവാർഡ് സർവകലാശാല സെന്റർ ഫോർ എത്തിക്സിന്റെ മേധാവിയും ഹാർവാർഡ് നിയമ വിദ്യാലയത്തിലെ പ്രൊഫസറുമാണ്. സ്വതന്ത്ര സോഫ്റ്റ്‌വെയർ ഫൗണ്ടേഷന്റെ ബോർഡ് മെംബറായും പ്രവർത്തിച്ചു.
## അവലംബം

## പുറം കണ്ണികൾ

*  Lessig (includes blog 2002-2009)
*  Lessig Blog, v2
* Lawrence Lessig at Harvard Law School
* Profile  at the Edmond J. Safra Center for Ethics
* Rootstrikers
* Moyers & Company: “Lawrence Lessig: Big Brother’s Prying Eyes”
* 
* 
* 
* 
* Republic, Lost: How Money Corrupts Congress—and a Plan to Stop It talk by Lawrence Lessig
* Lessig TED talk

വർഗ്ഗം:സ്വതന്ത്ര സോഫ്റ്റ്‌വെയർ പ്രചാരകർ
വർഗ്ഗം:1963-ൽ ജനിച്ചവർ
സുനിൽ ഛേത്രി

ഇന്ത്യൻ പ്രൊഫഷണൽ ഫുട്‌ബോൾ കളിക്കാരിലൊരാളും ഇന്ത്യൻ സൂപ്പർ ലീഗിൽ ബെംഗളൂരു എഫ് സി ക്ലബിന്റെ സ്‌ട്രൈക്കറുമാണ് **സുനിൽ ഛേത്രി**. ഇന്ത്യൻ ഫുട്‌ബോൾ ടീം ക്യാപ്റ്റൻ കൂടിയാണ് ഇദ്ദേഹം. 1984 ആഗസ്റ്റ് 3 -ന് ആന്ധ്രാപ്രദേശിലെ സെക്കന്തരാബാദിലാണ് ജനനം. 2002 -ൽ മോഹൻ ബഗാൻ ക്ലബിലൂടെയാണ് ഫുട്‌ബോളിൽ സുനിൽ ഛേത്രിയുടെ ഫുട്ബോൾ ഭാവി വികസിച്ചത്. 2013 -ൽ ഓൾ ഇന്ത്യാ ഫുട്‌ബോൾ ഫെഡറേഷന്റെ (എ.ഐ.എഫ്.എഫ്) പ്ലെയർ ഓഫ് ദി ഇയർ അവാർഡിനും അർഹനായി. 2007 -ലും 2011 -ലും അവാർഡ് ഛേത്രിക്കു തന്നെയായിരുന്നു.

2007, 2009, 2012 വർഷങ്ങളിൽ നെഹ്‌റു കപ്പ് ഫുട്‌ബോളിലും 2011 -ലെ സാഫ് ചാമ്പ്യൻഷിപ്പിലും ഇദ്ദേഹം ഇന്ത്യക്ക് വേണ്ടി കളിച്ചിട്ടുണ്ട്. 2008 -ലെ എഎഫ്‌സി ചാലഞ്ച് കപ്പിൽ ഇന്ത്യയിലെ ഏറ്റവും മികച്ച കളിക്കാരാൻകൂടിയായിരുന്നു സുനിൽ ഛേത്രി.

## ക്ലബ് കരിയർ
### മോഹൻ ബഗാൻ
ന്യൂഡൽഹിയിലെ സിറ്റി എഫ്‌സിയുമായി കളിച്ചതിന് ശേഷം ദേശീയ ഫുട്ബോൾ ലീഗിലെ മോഹൻ ബഗാനുമായി ഛേത്രി തന്റെ പ്രൊഫഷണൽ ഫുട്ബോൾ യാത്ര ആരംഭിച്ചു. ക്ലബുമായുള്ള ആദ്യ സീസണിന് ശേഷം, 2002–03 സീസണിൽ, മോഹൻ ബഗൻ ഏഴാം സ്ഥാനത്തെത്തിയപ്പോൾ ഛേത്രി നാല് ഗോളുകൾ നേടി. അടുത്ത സീസണിൽ ഛേത്രി നേടിയത് രണ്ട് ഗോളുകൾ മാത്രമാണ്. ആദ്യത്തേത് സ്‌പോർട്ടിംഗ് ഗോവയ്‌ക്കെതിരെയും രണ്ടാമത്തേത് ഇന്ത്യൻ ബാങ്കിനെതിരെയുമാണ്. മോഹൻ ബഗാൻ വീണ്ടും പട്ടികയുടെ പകുതിയിൽ ഫിനിഷ് ചെയ്തു, ഒൻപതാം സ്ഥാനത്ത് ഛേത്രി 2004-05 സീസണിൽ വീണ്ടും രണ്ട് ഗോളുകൾ മാത്രമാണ് നേടിയത്; ഇത്തവണ ലീഗിൽ എട്ടാം സ്ഥാനത്തെത്തിയ മോഹൻ ബഗാൻ ഗോൾ വ്യത്യാസത്തിൽ ദേശീയ ഫുട്ബോൾ ലീഗിൽ തുടർന്നു.

## അന്താരാഷ്ട്ര കരിയർ
2004 മാർച്ച് 30 ന് പാകിസ്ഥാനിൽ നടന്ന സാഫ് ഗെയിംസിൽ പാകിസ്ഥാൻ അണ്ടർ 23 ടീമിനെ 1-0 ന് പരാജയപ്പെടുത്തി ഇന്ത്യൻ അണ്ടർ 20 ടീമിനായി ഛേത്രി തന്റെ ആദ്യ മത്സരം കളിച്ചു. 2004 ഏപ്രിൽ 3 ന് ഇന്ത്യൻ യു- ന് വേണ്ടി ഛേത്രി രണ്ടുതവണ ഗോൾ നേടി. ഭൂട്ടാൻ അണ്ടർ 23 ടീമിനെതിരായ 20 ടീം അവരുടെ 4–1 വിജയത്തിൽ. 2005 ജൂൺ 12 ന് പാക്കിസ്ഥാനെതിരായ സീനിയർ ഇന്ത്യ ദേശീയ ഫുട്ബോൾ ടീമിനായി സുനിൽ തന്റെ ആദ്യ ഗോൾ നേടി.

2019 ഒക്ടോബർ 15 ന് അന്താരാഷ്ട്ര ഫുട്ബോളിൽ പരമാവധി ഗോൾ നേടിയ മികച്ച 10 ഫുട്ബോൾ താരങ്ങളുടെ പട്ടികയിൽ ഇടം നേടിയ ഏക ഇന്ത്യക്കാരനായി ഛേത്രി മാറി.

## സ്വകാര്യ ജീവിതം
ഇന്ത്യൻ സൈന്യത്തിലെ കോർപ്സ് ഓഫ് ഇലക്ട്രോണിക്സ് ആൻഡ് മെക്കാനിക്കൽ എഞ്ചിനീയർമാരിൽ ഉദ്യോഗസ്ഥനായ കെ. ബി. ഛേത്രി, തെലങ്കാനയിലെ സെക്കന്തരാബാദിൽ സുശീല ഛേത്രി എന്നിവരുടെ മകനായി 1984 ഓഗസ്റ്റ് 3 ന് സുനിൽ ഛേത്രി ജനിച്ചു. അച്ഛനും ഇന്ത്യൻ ആർമിയുടെ ടീമിനായി ഫുട്ബോൾ കളിച്ചു. അമ്മയും ഇരട്ട സഹോദരിമാരും നേപ്പാൾ വനിതാ ദേശീയ ടീമിനായി കളിച്ചു. ചെറിയ ടൂർണമെന്റുകളിൽ പങ്കെടുക്കുന്ന ചെറുപ്പം മുതൽ തന്നെ ഛേത്രി ഫുട്ബോൾ കളിക്കാൻ തുടങ്ങി.

മുൻ ഇന്ത്യൻ ദേശീയ ഫുട്ബോൾ കളിക്കാരന്റെയും മോഹൻ ബഗൻ ഇതിഹാസം സുബ്രത ഭട്ടാചാര്യയുടെയും മകളായ തന്റെ ദീർഘകാല കാമുകി സോനം ഭട്ടാചാര്യയെ 2017 ഡിസംബർ 4 ന് ഛേത്രി വിവാഹം കഴിച്ചു. 2020 മുതൽ ആഗോള കായിക ഭീമനായ പ്യൂമ ഇന്ത്യയുമായി സ്പോൺസർഷിപ്പ് കരാറുമായി 3 വർഷത്തെ കരാർ ഒപ്പിട്ടു.

## അന്താരാഷ്ട്ര ഗോളുകൾ

### Under–23

### Senior team

## Statistics
### അന്താരാഷ്ട്ര മത്സരങ്ങളിൽ

### ക്ലബ്ബിന് വേണ്ടി
 

## അവലംബം

വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:മുംബൈ സിറ്റി എഫ് സി ഫുട്ബോൾ കളിക്കാർ
വർഗ്ഗം:1984-ൽ ജനിച്ചവർ
ജയിംസ് കാളാശ്ശേരി

ചങ്ങനാശ്ശേരി രൂപതയുടെ രണ്ടാമത്തെ മെത്രാനാണ് **മാർ ജയിംസ് കാളാശ്ശേരി**. പുണ്യചരിതനായ കുര്യാളശ്ശേരി പിതാവിനെ തുടർന്ന് ചങ്ങനാശേരി രൂപതയുടെ മെത്രാനായി വന്ന മാർ കാളാശേരി അസാധാരണമായ കഴിവുകളുടേയും വ്യക്തി പ്രഭാവത്തിന്റെയും ഉടമയായിരുന്നു.

## രൂപതാ മെത്രാൻ
ചങ്ങനാശേരി രൂപതയുടെ മാത്രമല്ല കേരളത്തിലെ ക്രൈസ്തവസഭയ്ക്ക് മുഴുവൻ രക്ഷകനായിരുന്നു. ഇദ്ദേഹം ജനിച്ചത് ചങ്ങനാശ്ശേരിയിലാണ്. വിദ്യാഭ്യാസ സ്വാതന്ത്ര്യം എടുത്തു കളയുവാൻ തിരുവിതാംകൂർ ദിവാനായിരുന്ന സർ സി.പി.രാമസ്വാമി അയ്യർ അന്നത്തെ സ്റ്റേറ്റ് കൗൺസിലിന്റെയും സർക്കാരിന്റെയും പേരിൽ തീരുമാനമെടുത്തപ്പോൾ ഇതിലടങ്ങിയിരിക്കുന്ന അപകടം അതിന്റെ പൂർണതയിൽ മനസ്സിലാക്കാനും അർത്ഥശങ്ക കൂടാതെ അതിനെ എതിർക്കാനും അദ്ദേഹം ധൈര്യം കാണിച്ച് അദ്ദേഹം പ്രശസ്തനായി.

## അവലംബം


വർഗ്ഗം:സിറോ-മലബാർ സഭയുടെ ബിഷപ്പുമാർ
വർഗ്ഗം:ചങ്ങനാശ്ശേരി അതിരൂപതയിലെ മെത്രാന്മാർ
ലിൻഡ ബി. ബക്ക്

2004-ലെ വൈദ്യ/ശരീര ശാസ്ത്രത്തിനുളള നോബൽ പുരസ്കാരം നേടിയ ശാസ്ത്രജ്ഞയാണ് **ലിന്ഡാ ബ്രൗൺ** ബക്ക്. (ജനനം 29 ജനവരി 1947). ഈ സമ്മാനം അവർ റിച്ചഡ് ആക്സലുമായി പങ്കിട്ടു. 
### ജീവിതരേഖ
സിയാറ്റിലിൽ (വാഷിങ്ടൺ സംസ്ഥാനം, യു.എസ്.) വളരെ ആഹ്ളാദകരമായാണ് ലിന്ഡ ബാല്യകാലം ചെലവഴിച്ചത്. ഹൈസ്കൂൾ-കോളേജ് വിദ്യാഭ്യാസം അവിടത്തന്നെയായിരുന്നു. 1980-ൽ ഡല്ലസ്സിലെ ടെക്സസ് മെഡിക്കൽ സെന്ററിൽ ഗവേഷണത്തിനു ചേർന്നു. 1980-ൽ പി.എച്.ഡി ബിരുദം നേടിയ ശേഷം കൊളംബിയ, ഹാർവാഡ്, എന്നീ മെഡിക്കൽ സ്കൂളുകളിലും, ഹോവാഡ് ഹ്യൂ മെഡിക്കൽ ഇൻസ്റ്റിറ്റ്യൂട്ടിലും ഗവേഷകയായും പ്രഫസറായും സേവനമനുഷ്ഠിച്ചു. 2002-ൽ ബയോഫിസിക്ശ്- ഫിസിയോളജ് സംയുക്ത വിഭാഗത്തിൽ പ്രഫസറായി വാഷിംഗ്ടൺ യൂണിവഴ്സിറ്റിയുടെ സിയാറ്റിൽ കാംപസ്സിലേക്കു മാറി. 
ഘ്രാണമുകുളങ്ങളേയും അവയുടെ ജനിതകഘടനയേയും പറ്റിയുളള ഗവേഷണത്തിനാണ് ലിന്ഡാ ബക്കിന് നോബൽ പുരസ്കാരം ലഭിച്ചത്. 
## അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:1947-ൽ ജനിച്ചവർ
വർഗ്ഗം:അമേരിക്കൻ ന്യൂറോ ശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
വർഗ്ഗം:അമേരിക്കൻ ശാസ്ത്രജ്ഞർ
ലോറാ നീ എവിടെ

എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **ലോറ നീ എവിടെ**.  എക്സൽ പ്രൊഡക്ഷൻസ് വിതരണം ചെയ്ത ഈ ചിത്രം 1971 മേയ് 07-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ	
*കെ.പി.എ.സി. ലളിത	
*രധിക	
*അടൂർ പങ്കജം
*ആലുംമൂടൻ
*ഭാർഗവൻ	
*കെ.എസ്. ഗോപിനാഥ്	
*ജിസ്മോൾ
*ജോസഫ് ചാക്കോ	
*കെ.പി. ഉമ്മർ	
*കോട്ടയം ചെല്ലപ്പൻ	
*കോട്ടയം നാരാണൻ
*നടരാജൻ	
*രാജമ്മ	
*എസ്.ജെ. ദേവ്	
*എസ്.പി. പിള്ള
*ഉഷാകുമാരി	
*വിജയകുമാരി

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*എ.എം. രാജ 
*ബി. വസന്ത

## അണിയറയിൽ
*സംവിധാനം - ടി.ആർ. രഘുനാഥ്
*നിർമ്മാണം - എം. കുഞ്ചാക്കോ
*ബാനർ - എക്സൽ പ്രൊഡക്ഷൻ
*കഥ, തിരക്കഥ, സംഭാഷണം - മുട്ടത്തു വർക്കി
*ഗാനരചന - വയലാർ രാമവർമ്മ
*സംഗീതം - എം.എസ്. ബാബുരാജ്
*ഛായാഗ്രഹണം - പുരുഷൻ
*ചിത്രസംയോജനം - ടി.ആർ. ശേഖർ
*വിതരണ - എക്സൽ റിലീസ്.

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - എം.എസ്. ബാബുരാജ്

    
## അവലംബം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
റോസ്ലിൻ യാലോ

**റോസ്ലിൻ സുസ്സ്മാൻ യാലോ** (ജൂലായ് 19, 1921 – മേയ് 30, 2011)  1977-ലെ വൈദ്യശാസ്ത്രത്തിനുളള നോബൽ പുരസ്കാരം നേടിയ ശാസ്ത്രജ്ഞയാണ്. ഈ പുരസ്കാരം  റോജർ  ഗിൽമിനും ആന്ഡ്രൂ ഷാലിയുമായാണ് റോസ്ലിൻ യാലോ പങ്കു വെച്ചത്. ഗെർട്ടി കോറിക്കു ശേഷം ഈ വിഭാഗത്തിൽ നോബൽ പുസ്കാരം നേടുന്ന ദ്വിതീയ വനിതയാണ് റോസ്ലിൻ യാലോ. ഇവരുടെ ഗവേഷണ രംഗം മെഡിക്കൽ ഫിസിക്സ് ആയിരുന്നു. റേഡിയോ ഇമ്മ്യൂണോ അസ്സേ (Radio Immunoi Assay, RIA) എന്ന പ്രക്രിയ വികസിപ്പിച്ചെടുത്തതിനായിരുന്നു പുരസ്കാരം ലഭിച്ചത്.

### ജീവിതരേഖ
ന്യൂയോർക്കിലെ  മൻഹാട്ടണിലാണ് റോസ്ലിൻ യാലോ ജനിച്ചത്. സ്ത്രീകൾ വിദ്യാഭ്യാസരംഗത്ത് വിരളമായിരുന്ന ആ കാലഘട്ടത്തിൽ സ്റെറെനോഗ്രാഫറാകാനാണ് റോസ്ലി തയ്യാറെടുത്തത്. 1941- കോളേജ്  പഠനം പൂത്തിയാക്കി. എന്നാൽ രണ്ടാം ലോക മഹായുദ്ധം റോസിലിന്റെ ജീവിതത്തിൽ വലിയ മാറ്റങ്ങൾ വരുത്തി വെച്ചു. പുരുഷന്മാർ സൈനികസേവനത്തിനായി പോയതിനാൽ പല വിദ്യാഭ്യാസ സ്ഥാപനങ്ങളും സ്ത്രീകൾക്കായി വാതിലുകൾ  തുറന്നു. 1945-ൽ യാലോ ഫിസിക്സിൽ  പി.എച്.ഡി.യെടുത്തു.     
ബ്രോണ്ക്സിലെ വെറ്ററാൻ  അഡ്മിനിസ്റ്റഷൻ ആശുപത്രിയിലെ റേഡിയോളജി വിഭാഗത്തിൽ   ജോലിക്കു ചേർന്നു. ഇവിടെ വെച്ചാണ് ശരീരത്തിലും പദാർഥങ്ങളിലും നിലനില്ക്കുന്ന റേഡിയോവികിരണ രസായനങ്ങളെ അളന്നു തിട്ടപ്പെടുത്തുന്നതിനുളള  മാർഗ്ഗം അവർ  കണ്ടെത്തിയത്.

## കലാശാലയിൽ
യലോവിന് എങ്ങനെ ടൈപ്പ് ചെയ്യണമെന്ന് അറിയാമായിരുന്നു, കൂടാതെ കൊളംബിയ യൂണിവേഴ്സിറ്റിയിലെ കോളേജ് ഓഫ് ഫിസിഷ്യൻസ് ആൻഡ് സർജൻസിലെ പ്രമുഖ ബയോകെമിസ്റ്റായ ഡോ. റുഡോൾഫ് ഷോൺഹൈമറിന്റെ സെക്രട്ടറിയായി ഒരു പാർട്ട് ടൈം സ്ഥാനം നേടാനും അദ്ദേഹത്തിന് കഴിഞ്ഞു. മാന്യമായ ഏതെങ്കിലും ബിരുദവിദ്യാലയം ഒരു സ്ത്രീയെ പ്രവേശിപ്പിക്കുകയും സാമ്പത്തികമായി സഹായിക്കുകയും ചെയ്യുമെന്ന് അവൾ വിശ്വസിച്ചില്ല, അതിനാൽ അവൾ കൊളംബിയയിലെ മറ്റൊരു ബയോകെമിസ്റ്റായ മൈക്കൽ ഹൈഡൽബർഗറിന്റെ സെക്രട്ടറിയായി മറ്റൊരു ജോലി ഏറ്റെടുത്തു, അവൾ സ്റ്റെനോഗ്രാഫി പഠിക്കണമെന്ന വ്യവസ്ഥയിൽ അവളെ നിയമിച്ചു. അവൾ 1941  ഹണ്ടർ കോളേജിൽ നിന്ന് ബിരുദം നേടി.

കുറച്ച് വർഷങ്ങൾക്ക് ശേഷം, ഉർബാന-ഷാമ്പെയിനിലെ ഇല്ലിനോയിസ് സർവകലാശാലയിൽ ഭൗതികശാസ്ത്രത്തിൽ ടീച്ചിംഗ് അസിസ്റ്റന്റാകാനുള്ള ഓഫർ അവൾക്ക് ലഭിച്ചു. രണ്ടാം ലോക മഹായുദ്ധം ആരംഭിച്ചതിനാലും നിരവധി പുരുഷന്മാർ യുദ്ധം ചെയ്യാൻ പോയതിനാലും അവൾക്ക് ഈ ഓഫർ ഭാഗികമായി ലഭിച്ചു, കൂടാതെ അടച്ചുപൂട്ടുന്നത് ഒഴിവാക്കാൻ യൂണിവേഴ്സിറ്റി സ്ത്രീകൾക്ക് വിദ്യാഭ്യാസവും ജോലിയും വാഗ്ദാനം ചെയ്തു. ഉർബാന-ചാമ്പെയ്‌നിലെ ഇല്ലിനോയിസ് യൂണിവേഴ്‌സിറ്റിയിൽ, ഡിപ്പാർട്ട്‌മെന്റിലെ 400 അംഗങ്ങളിൽ ഏക വനിതയും 1917 ന് ശേഷം ആദ്യത്തേതും അവൾ  യാലോ 1945-ൽ പിഎച്ച്ഡി നേടി. അടുത്ത വേനൽക്കാലത്ത്, ന്യൂയോർക്ക് യൂണിവേഴ്‌സിറ്റിയിൽ ഗവൺമെന്റിന്റെ ആഭിമുഖ്യത്തിൽ അവർ ട്യൂഷൻ രഹിത രണ്ട് ഫിസിക്‌സ് കോഴ്‌സുകൾ പഠിച്ചു. 

2011-ൽ വാർദ്ധക്യ സഹജമായ കാരണങ്ങളാൽ നിര്യാതയായി.

## അവലംബം

## പുറംകണ്ണികൾ

* 
* Rosalyn Yalow: Assaying the unknown
* Episode 9: Rosalyn Sussman Yalow  from Babes of Science  podcasts

വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:ജൂത അമേരിക്കൻ ശാസ്ത്രജ്ഞർ
വർഗ്ഗം:ജൂത ഭൗതികശാസ്ത്രജ്ഞർ
വർഗ്ഗം:1921-ൽ ജനിച്ചവർ
വരവൂർ, പത്തനംതിട്ട

റാന്നി അങ്ങാടി പഞ്ചായത്തിലെ 11 വാർഡ് ആണ് വരവൂർ.  പമ്പാനദിയുടെ തീരത്താണ് മലകൾ നിറഞ്ഞ ഈ സ്ഥലം സ്ഥിതി ചെയ്യുന്നത്. രണ്ടു പ്രധാന മലകളും മലകൾക്കിടയിലെ താഴ്വാരത്ത് ചതുപ്പു പ്രദേശവുമാണ്. ഇവിടെ മുൻപ് നെൽകൃഷി ഉണ്ടായിരുന്നു. ഇപ്പോൾ മറ്റു കൃഷികൾ ചെയ്തുവരുന്നു. ജനങ്ങൾ കൂടുതലും കർഷകർ ആണ്. റബ്ബർ, തെങ്ങ്, വാഴ, കപ്പ, ചേന, ചേമ്പ് എന്നിവയും പച്ചക്കറികളും കുറച്ചുസ്ഥലത്ത്  വെറ്റിലയും കൃഷി ചെയ്യുന്നു. 3 തോടുകളും ഒരു മൂന്നു സെന്റ് കോളനിയും ഉണ്ട്. പമ്പാനദിയുടെ ഈ കരയിൽ മുൻപ്, കടത്തുണ്ടായിരുന്നു. പഞ്ചായത്തു വകയായിരുന്നു കടത്തുവള്ളം. 
വാർഡ് മെംബർ: ബി.സുരേഷ്

## സ്ഥാനം

9.3674975, 76.7699075
* http://wikimapia.org/#lang=en&lat=9.367498&lon=76.769907&z=16&m=b&search=varavoor%20ranni
*ആകെ ജനങ്ങൾ: ആയിരത്തോളം
*ആകെ വീടുകൾ:

## പ്രധാന സ്ഥലങ്ങൾ

*തോട്ടുപുറം (കലായിപ്പടി)
*ചേലക്കാട്ടു തടം 
*വരവൂർ സ്കൂൾ പടി
*പള്ളിപ്പടി
*റേഷൻ കട
## പ്രധാന റോഡുകൾ

*റാന്നി - കോഴഞ്ചേരി റോഡ്
*റാന്നി-പേരൂർച്ചാൽ-പ്ലാങ്കമൺ റോഡ്
*കാലായിപ്പടി-കൊച്ചുപറമ്പിൽപ്പടി റിങ്ങ് റോഡ്
*വരവൂർ സ്കൂൾ-പൂവന്മല റോഡ്

## പ്രധാന സ്ഥലങ്ങളിലേയ്ക്കുള്ള ദൂരം
റാന്നി-3 കി.മീ.; കോഴഞ്ചേരി-9 കി.മീ.; പത്തനംതിട്ട-21 കി.മീ.; തിരുവല്ല-25 കി.മീ.; പുല്ലൂപ്രം-1.5 കി.മീ.; പൂവന്മല-2.5 കി.മീ.

## സ്ഥാപനങ്ങൾ
വരവൂർ,ഗവൺമെന്റ് യു.പി.സ്കൂൾ, രണ്ട് അംഗൻവാടികൾ, ജനവിദ്യാ കേന്ദ്രം, റാന്നി അങ്ങാടി പഞ്ചായത്തിന്റെ ക്ലസ്റ്റർ റിസോഴ്സ് സെന്റർ, റേഷൻ കട എന്നിവ ഉണ്ട്.

## മുൻ മെംബർമാർ
*ലീലാമ്മ ഈശോ 
*സോമശേഖരൻ നായർ
*ടെസ്സി ബിനു
*വിവിൻ മാത്യൂ
*അനിതാ ഭായി
## റഫറൻസ്


വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:റാന്നി അങ്ങാടി പഞ്ചായത്തിലെ വാർഡുകൾ
ക്ലോഡിയസ് ബുക്കാനൻ

ഇംഗ്ലീഷ് വേദപ്രചാരകനായിരുന്നു **ഡോ. ക്ലോഡിയസ് ബുക്കാനൻ** (12 മാർച്ച് 1766 – 9 ഫെബ്രുവരി 1815).  ഇദ്ദേഹത്തിന്റെ ഉത്സാഹത്താലാണ് മലയാളത്തിൽ വിവർത്തനം ചെയ്ത് പ്രസിദ്ധീകരിക്കപ്പെട്ട ആദ്യ ബൈബിൾ 'റമ്പാൻ ബൈബിളിന്റെ'   വിവർത്തനം നിർവഹിക്കപ്പെട്ടത്. ബുക്കാനൻ പ്രിൻറ് ചെയ്തതിനാൽ ബുക്കാനൻ ബൈബിളെന്നും കുറിയർ പ്രസിൽ അച്ചടിച്ചതിനാൽ കുറിയർ ബൈബിളെന്നും വിളിക്കുന്നുണ്ട്. 'പുതിയ നിയമ'ത്തിന്റെ ഈ പരിഭാഷ മുംബൈയിലെ കൂറിയർ പ്രസിലാണ് 1811-ൽ അച്ചടിച്ചത്. 
## ബുക്കാനൻ ബൈബിൾ
ഈസ്റ്റ് ഇന്ത്യകമ്പനിയിലെ ഉദ്യോഗസ്ഥരുടെ ആത്മീയാവശ്യങ്ങൾ നിർവഹിക്കാൻ ആംഗ്ലിക്കൻ സഭയാണ് ബുക്കാനനെ 1797 ൽ ചാപ്ലയിനായി കൽക്കട്ടയിലേക്ക് അയച്ചത്. 1800-ൽ ഫോർട്ട് വില്യം കോളേജ് തുടങ്ങിയപ്പോൾ അതിന്റെ ഉപാദ്ധ്യക്ഷനായി.  കോളേജിന്റെ പ്രവർത്തനത്തിലിരിക്കുമ്പോൾ ഭാരതീയ ഭാഷകളിലേക്ക് ബൈബിൾ വിവർത്തനം ചെയ്യാനുള്ള പദ്ധതികൾ ബുക്കാനൻ ആരംഭിച്ചു. തുടക്കത്തിൽ പതിനഞ്ച് ഭാഷകളിലേക്ക് ബൈബിൾ വിവർത്തനം ചെയ്യാനുള്ള പദ്ധതികളാണാരംഭിച്ചത്.

തിരുവിതാംകൂറിലെയും കൊച്ചിയിലെയും സുറിയാനി ക്രിസ്ത്യാനികളെപ്പറ്റി അന്വേഷിച്ചു റിപ്പോർട്ട് നൽകാൻ  1805 ൽ  ഗവർണർ ജനറൽ വെല്ലസ്ലി പ്രഭു ബുക്കാനനെ ചുമതലപ്പെടുത്തിയതനുസരിച്ചാണ് 1806 ൽ അദ്ദേഹം കേരളത്തിലെത്തിയത്. മലങ്കര സഭയുടെ അന്നത്തെ മേലധ്യക്ഷനായിരുന്ന മാർ ദീവന്നാസിയോസ് ഒന്നാമൻ മെത്രാപ്പോലീത്തയെ (ആറാം മാർത്തോമയെ) ബുക്കാനൻ സന്ദർശിച്ചപ്പോൾ, മെത്രാപ്പോലീത്ത ആയിരത്തിലധികം വർഷമായി സുറിയാനി സഭയുടെ കൈവശമിരുന്നതെന്ന് വിശേഷിപ്പിക്കപ്പെട്ട ഒരു പുരാതന ബൈബിൾ ബുക്കാനന് സമ്മാനിച്ചു. മെത്രാപ്പോലീത്തയുടെ സെക്രട്ടറി ആയിരുന്ന ഫിലിപ്പോസ് റമ്പാൻ നിർവഹിച്ച മത്തായിയുടെ സുവിശേഷത്തിന്റെ മലയാള പരിഭാഷ കാണാനിടയായ ബുക്കാനൻ മറ്റു സുവിശേഷങ്ങളുടെ തർജ്ജമ കൂടി ഏറ്റെടുക്കാൻ റമ്പാനെ പ്രേരിപ്പിച്ചു. 1807-ൽ ആരംഭിച്ച ഈ വിവർത്തനയത്നത്തിന് ഇംഗ്ലണ്ടിലെ ബുക്കാനന്റെ മാതൃസഭയുടേയും മലയാളദേശത്തെ സുറിയാനി സഭാ നേതാക്കളുടെയും സഹകരണമുണ്ടായിരുന്നു. തിരുവിതാംകൂറിൽ നിന്നു തന്നെയുള്ള വിജ്ഞരായ നാട്ടുകാരാണ് അച്ചടി മേൽനോട്ടം നടത്തിയത്. ഈ 'പുതിയ നിയമ'ത്തിന്റെ അച്ചടിയെപ്പറ്റി, 'ക്രിസ്ത്യൻ റിസെർച്ചസ് ഇൻ ഇന്ത്യ' (1814) എന്ന പുസ്തകത്തിൽ ബുക്കാനൻ എഴുതിയിട്ടുണ്ട് 'അതിനടുത്ത വർഷം (നാലു സുവിശേഷങ്ങളുടെ പരിഭാഷ പൂർത്തിയായശേഷം) ഞാൻ രണ്ടാമതും തിരുവിതാംകൂർ സന്ദർശിക്കുകയും കൈയെഴുത്തുപ്രതി ബോംബെയിലേക്ക്, അടുത്തകാലത്ത് അവിടെ ഉണ്ടാക്കിയ ഒന്നാന്തരം മലബാർ അച്ചുകൾ ഉപയോഗിച്ചു മുദ്രണം ചെയ്യാനായി കൊണ്ടുപോവുകയും ചെയ്തു.

## കൃതികൾ
*'ക്രിസ്ത്യൻ റിസെർച്ചസ് ഇൻ ഇന്ത്യ' (Christian Researches in Asia 1811)
**Colonial Ecclesiastical Establishment* (London, 1813)
## അവലംബം

## അധിക വായനയ്ക്ക്
*'ക്രിസ്ത്യൻ റിസെർച്ചസ് ഇൻ ഇന്ത്യ' 
*Buchanan, Rev. Claudius, LL.D. Memoir of the Expediency of an Ecclesiastical Establishment for British India. Second Cambridge Edition, 1811.
*Buchanan, Rev. Claudius. "The Star of The East". 1809.
*N.M.Mathew, Malankara Mar Thoma Sabha Charitram (Eng:History of The Mar Thoma Church). Vol.I. E.J.Institute, Tiruvalla, Kerala. 2006.
## പുറം കണ്ണികൾ

*Significant Scots: Claudius Buchanan

വർഗ്ഗം:വൈദികർ
വർഗ്ഗം:അച്ചടിയുടെ ചരിത്രം
വർഗ്ഗം:1766-ൽ ജനിച്ചവർ
വർഗ്ഗം:1815-ൽ മരിച്ചവർ
വർഗ്ഗം:ഇന്ത്യയിലെ പ്രൊട്ടസ്റ്റന്റ് മതപ്രചാരകർ
വർഗ്ഗം:ആംഗ്ലിക്കൻ മതപ്രചാരകർ
വർഗ്ഗം:മതപ്രചാരകർ
വി. ഗംഗാധരൻ

തിരു -കൊച്ചി നിയമസഭയുടെ മുൻ സ്പീക്കറാണ് **വി. ഗംഗാധരൻ** (1912 - ). നായർ സർവീസ്‌ സൊസൈറ്റിയുടെ (എൻ.എസ്.എസ്.) രണ്ടാമത്തെ ജനറൽ സെക്രട്ടറിയും, മലയാളരാജ്യം ദിനപത്രത്തിന്റെ മാനേജിംഗ് എഡിറ്ററുമായിരുന്നു ). 1970-ൽ മന്നത്ത് പത്മനാഭന്റെ നിര്യാണത്തെ തുടർന്ന് എൻ.എസ്.എസ്. ജനറൽ സെക്രട്ടറിയായി ചുമതലയേറ്റു. 1954 ൽ തിരു -കൊച്ചി നിയമസഭയിലേക്ക് ന‌ടന്ന തെരഞ്ഞെ‌ടുപ്പിൽ കൊല്ലം - കൊട്ടാരക്കര നിയോജക മണ്ഡലത്തിൽ നിന്ന് തെരഞ്ഞെ‌ടുക്കപ്പെട്ടു. തുടർന്ന് 118 അംഗ നിയമ സഭയിലെ സ്പീക്കറായും തെരഞ്ഞെ‌ടുത്തു. 
## ജീവിതരേഖ
1912 ൽ കൊല്ലം  ഉണിച്ചക്കം വീ‌ട്ടിൽ കെ.ജി. വേലുപി‌ള്ളയായിരുന്നു പിതാവ്. കൊട്ടാരക്കര വെളിയത്താണ് ജനിച്ചത്. കൊല്ലം തുയ്യം പ്രൈമറി സ്കൂളിലും ഗവൺമെന്റ് ഹൈസ്കൂളിലും തിരുവനന്തപുരം സയൻസ് കോളേജിലും പഠിച്ചു. ക്വയിലോൺ ബാങ്കിൽ അപ്രന്റീസായിരുന്നു. കെ.ജി. ശങ്കറിന്റെ കീഴിൽ മലയാള രാജ്യം ഓഫീസിൽ പത്രപ്രവർത്തനത്തിൽ പരിശീലനം നേടി. തുടർന്ന് പത്രാധിപ സമിതി അംഗവും മാനേജരുമായി പ്രവർത്തിച്ചു. കൊല്ലം - കൊട്ടാരക്കര നിയോജക മണ്ഡലത്തിൽ നിന്ന് നിയമസഭാംഗമായി തെരഞ്ഞെടുക്കപ്പെട്ടു. ഉത്തരവാദവാദ ഭരണത്തിന് വേണ്ടി സഭയിൽ വാദിച്ചു. നായർ സർവീസ് സൊസൈറ്റിയെക്കൊണ്ട് രാഷ്ട്രീയമുപേക്ഷിപ്പിക്കാനും നായന്മാർ സ്റ്റേറ്റ് കോൺഗ്രസിൽ ചേരാനും ശക്തമായ പ്രേരണ ചെലുത്തി. ഗംഗാധരൻ സെക്രട്ടറിയായിരിക്കുമ്പോഴാണ്  നായർ സർവീസ് സൊസൈറ്റി രാഷ്ട്രീയമുപേക്ഷിക്കുന്നതായുള്ള തീരുമാനമെടുത്തു. തുടർന്ന് മന്നത്തു പത്മനാഭൻ എൻ.എസ്.എസ്. പ്രസി‍ഡന്റു സ്ഥാനവും ഗംഗാധരൻ സെക്രട്ടറി സ്ഥാനവും രാജി വെച്ചു. സ്വാതന്ത്ര്യസമരത്തിൽ പങ്കെടുത്തു ജയിൽ വാസം വരിച്ചു. 

സ്വാതന്ത്ര്യപ്രാപ്തിക്കു ശേഷം തിരുവിതാംകൂർ നിയമസഭയിലേക്കു നെടുമ്പന നിയോജക മണ്ഡലത്തിൽ നിന്നു തെരഞ്ഞെടുക്കപ്പെട്ടു. പട്ടം താണുപിള്ളയോടൊപ്പം കോൺഗ്രസ് വിട്ടു. ചടയമംഗലം മണ്ഡലത്തിൽ നിന്ന് പി.എസ്.പി. ടിക്കറ്റിൽ നിയമസഭയിലേക്ക് മത്സരിച്ച് ജയിച്ചു. നിയമസഭാ സ്പീക്കറായി. അതോടെ കക്ഷി ബന്ധങ്ങൾ ഉപേക്ഷിച്ചു.  

## കൃതികൾ
*ഇന്ത്യൻ പാർലമെന്റ്
*ഗ്രാമസ്വരാജ് (എം.പി. മന്മഥനോടൊത്ത്)
## സ്മരണ
ഇദ്ദേഹത്തിന്റെ സ്മരണയ്ക്കായി കൊല്ലം കടപ്പാക്കട സ്പോർട്സ് ക്ലബ് കേന്ദ്രീകരിച്ച് വി. ഗംഗാധരൻ സ്മാരക ട്രസ്റ്റ് പ്രവർത്തിക്കുന്നുണ്ട്. വിവിധ മേഖലകളിലെ പ്രതിഭകളെ ആദരിക്കുന്നതിനായി ട്രസ്റ്റ് വി. ഗംഗാധരൻ അവാർഡ് നൽകുന്നുണ്ട്.
## അവലംബം


വർഗ്ഗം:എൻ.എസ്.എസ്. ജനറൽ സെക്രട്ടറിമാർ
വർഗ്ഗം:തിരു-കൊച്ചി നിയമസഭാംഗങ്ങൾ
സഹസ്രാനനരാക്ഷസൻ

അഗസ്ത്യമഹർഷി രചിച്ച അഗസ്ത്യരാമായണത്തിൽ പരാമർശിക്കപ്പെടുന്ന ആയിരം തലകളുള്ള ഒരു രാക്ഷസനാണ് **സഹസ്രാനനരാക്ഷസൻ**. രാവണവധം കഴിഞ്ഞ് തിരികെയെത്തിയ ശേഷം അയോധ്യയിൽ മഹർഷിമാരുടെ സമീപംവച്ച് സീതദേവി, രാവണസഹോദരനും പുഷ്കരദ്വീപിൽ വസിക്കുന്നവനും ആയിരം തലകളുള്ളവനുമായ സഹസ്രാനനരാക്ഷസനെപറ്റി ശ്രീരാമനെ അറിയിയിച്ചു. തുടർന്ന് സീതാദേവിയോടും സൈന്യത്തോടുമൊപ്പം പുഷ്കരദ്വീപിലെത്തിയ ശ്രീരാമൻ സഹസ്രാനനരാക്ഷസനുമായ് ഏറ്റുമുട്ടി. എന്നാൽ യുദ്ധത്തിൽ പരാജയപ്പെട്ട് ശ്രീരാമൻ മോഹാലസ്യപ്പെട്ട് വീണു. തുടർന്ന് സീതാദേവി ഭദ്രകാളീരൂപം പൂണ്ട് സഹസ്രാനനരാക്ഷസനെ വധിച്ചതായി അഗസ്ത്യരാമായണം ഉത്തരകാണ്ഡത്തിൽ പരാമർശിക്കുന്നു.

### അവലംബം

വർഗ്ഗം:ഹിന്ദു പുരാണകഥാപാത്രങ്ങൾ
കാട്ടുവള്ളിൽ അയ്യപ്പക്ഷേത്രം

ആലപ്പുഴ ജില്ലയിൽ മാവേലിക്കര പനച്ചമൂട് ജംഗ്ഷനു കിഴക്കായി കാട്ടുവള്ളീൽ അയ്യപ്പക്ഷേതം സ്ഥിതി ചെയ്യുന്നു. മകരമാസത്തിലാണ് ഇവിടുത്തെ ഉത്സവം.തിരുവിതാംകൂർ കീഴിലുളളതാണ് ഈ ക്ഷേത്രം. മൂന്നു വർഷമായി ഇവിടുത്തെ യുവസമിതിയുടെ നേതൃത്വത്തിൽ  കേരളത്തിലെ പ്രസിദ്ധരായ ആനകളെ പങ്കെടുപ്പിച്ചുകൊണ്ട് പകൽപ്പൂരം നടന്നുവരുന്നു. 
മാവേലിക്കര താലൂക്കിൽ ചെട്ടികുളങ്ങര   ഗ്രാമപഞ്ചായത്തിലാണ് ഈ ക്ഷേത്രം സ്ഥിതി ചെയ്യുന്നത്. തിരുവിതാംകൂർ ദേവസ്വം ബോർഡിന്റെ അധീനതയിലുള്ള  ഇൗ ക്ഷേത്രത്തിലെ പ്രധാന പ്രതിഷ്ഠ ധർമ്മശാസ്താവ് ആണ് .മാവേലിക്കര കായംകുളം റോഡിൽ പനച്ചമൂട് ജംഗ്ഷനുസമീപം ആണ് ഈ ക്ഷേത്രമുള്ളത്. നൂറ്റാണ്ടുകൾക്കു മുമ്പ് മലബാറിൽ  നിന്നും  ബ്രാഹ്മണ കുടുംബങ്ങൾ ദക്ഷിണ കേരളത്തിലേക്ക്കു ടിയേറിപ്പാർത്തു . അവരിൽ ഒരു കുടുംബം ഇവിടെ കാട്ടുവള്ളി വാളക്കോട് എത്തുകയും നാട്ടുകാരുടെ സഹായത്തോടെ ഒരില്ലം പണികഴിപ്പിച്ച് അവിടെ ശാസ്താവ് ശിവൻ എന്നീ ദേവകളെ പ്രതിഷ്ഠിക്കുകയും ചെയ്തു. ക്രമേണ പ്രതിഷ്ഠകളുടെ ശക്തി വർധിച്ചപ്പോൾ ദേശവാസികളുടെ സഹകരണത്തോടെ ഒരു ക്ഷേത്രം പണികഴിപ്പിക്കുകയും പ്രതിഷ്ഠകളെ അവിടേക്ക് മാറ്റുകയും ചെയ്തു. ഇങ്ങനെയാണ് കാട്ടുവള്ളി ധർമ്മശാസ്ത്രാക്ഷേത്രം ഉണ്ടായത് എന്ന് പറയപ്പെടുന്നു.

ചതുരാകൃതിയിലുള്ള ശ്രീകോവിൽ നമസ്കാരമണ്ഡപം, നാലമ്പലം, ബലിക്കൽപ്പുര, ചെമ്പ് ധ്വജം, ആനപ്പന്തൽ എന്നിവ ക്ഷേത്രത്തിന്റെ പ്രധാന ഭാഗങ്ങളാണ് ��ാ ഗണപതി, ശിവൻ എന്നീ പ്രതിഷ്ഠകൾ നാലമ്പലത്തിനുള്ളിലും രക്ഷസ്,യക്ഷി എന്നീ പ്രതിഷ്ഠകൾ നാലമ്പലത്തിന് പുറത്തും പ്രതിഷ്ഠയുണ്ട്.
മകരമാസത്തിൽ ഉത്രം ആറാട്ടായി വരുന്ന തരത്തിലാണ് ഉത്സവം നടക്കുന്നത് പറയെടുപ്പിന് ജീവിത മേലാണ് ദേവൻ എഴുന്നള്ളുന്നത്.

## ചിത്രശാല


File:Kattuvalli ayya tem.JPG|കാട്ടുവള്ളി അയ്യപ്പക്ഷേത്രം, മാവേലിക്കര
File:Kattuvalli ayya.JPG|കാട്ടുവള്ളി അയ്യപ്പക്ഷേത്രം, മാവേലിക്കര
File:Kattuvalli pakal 14.JPG|കാട്ടുവള്ളി അയ്യപ്പക്ഷേത്രം, മാവേലിക്കര പകൽപ്പൂരം
File:Kattuvalli ayya view.JPG|കാട്ടുവള്ളി അയ്യപ്പക്ഷേത്രം, മാവേലിക്കര
File:Chirakk mahadev3.JPG|ചിറക്കൽ മഹാദേവൻ കാട്ടുവള്ളി അമ്പലത്തിൽ
File:Cherupula anantha.JPG|ചെറുപ്പുളശ്ശേരി അനന്തപത്മനാഭൻ കാട്ടുവള്ളി 
File:Chirakk kalidas4.JPG|ചിറക്കൽ കാളിദാസൻ കാട്ടുവള്ളി പകൽ പൂരത്തിൽ
കാസർഗോഡ് മലയാളം

കാസർഗോഡ് ജില്ലയിലും പരിസരങ്ങളിലുമുള്ള മലയാളികൾ സം സാരിക്കുന്ന മലയാള ഭാഷാഭേദമാണ് **കാസർഗോഡ് മലയാളം**. കാസറഗോഡിന് പുറമെ സൗത്ത് കാനറയിലെ സുള്ളിയ, പുത്തൂർ പ്രദേശങ്ങളിലും ഈ ഭാഷ സംസാരിക്കപ്പെടുന്നുണ്ട്. ഈ ഭാഷാഭേദം ഇന്നത്തെ മാനക മലയാള ഭാഷയിൽ നിന്നും വളരെ വ്യത്യസ്തതകൾ ഉള്ളതാണ്.'ചാടുക' എന്ന മാനക മലയാള പദത്തിന് കാസറഗോഡ് ഭാഷയിൽ അർഥം 'കളയുക' എന്നാണ്.മാനക മലയാളത്തിൽ നിന്നും വ്യത്യസ്തമായി ഈ ഭാഷാഭേദത്തിൽ സംസ്കൃതത്തിന്റെ സ്വാധീനം വളരെക്കുറവാണെന്നു കാണാം.

## പ്രത്യേകതകൾ
*വാക്കുകളുടെ അവസാനം 'ന്' വ്യാപകമായി ഉപയോഗിച്ചുവരുന്നു.ഉദാഹരണമായി,ബന്നിന്-വന്നു;നിന്നിന്-നിന്നു.
*തുളുവിലും കന്നടയിലും കാണുന്നതുപോലെ 'വ' എന്ന അക്ഷരത്തിനു പകരം 'ബ' എന്നുച്ചരിക്കുന്നു .
*മറ്റു പ്രാദേശിക ഭാഷാഭേദങ്ങളിൽ നിന്നും വ്യത്യസ്തമായി വാക്കുകൾ 'ഊ' എന്നതിനു പകരം 'ആ' എന്നാണു അവസാനിക്കുന്നത്.ഉദാ- വരൂ എന്നതിനു ബാ എന്നു ഉപയോഗിക്കുന്നു.
*നാമങ്ങൾക്കു പകരം നാമവിശേഷണങ്ങൾ ഉപയോഗിക്കുന്നു.
*'ഴ' യ്ക്കു പകരം 'യ' ഉപയോഗിക്കുന്നു.ഉദാഹരണമായി, മഴ എന്നതിനു പകരം മയെ എന്നുച്ചരിക്കുന്നു.
*മാനക മലയാളത്തിൽ 'ഉ' എന്ന ഉച്ചാരണത്തിനു പകരം 'ഇ' ഉപയോഗിക്കുന്നു.
*മാനക മലയാളത്തിൽ ഇന്നു പകരം വാക്കില്ലാത്ത പലതും ഈ ഭാഷാഭേദത്തിലുണ്ട്. ഉദാ-ബെൽറ്റ് എന്നതിന് അരപ്പട്ട എന്ന ഉപയോഗം.

## കാസർഗോഡ് മലയാളം
വാക്കുകൾ-മാനക മലയാളം വാക്കുകൾ

കാസർഗോഡ് നാമ പദങ്ങൾ

## കുറിപ്പുകൾ

വർഗ്ഗം:മലയാളത്തിലെ ഭാഷാഭേദങ്ങൾ
മാർസെല്ലൊ മാൽപീജി

ഇറ്റാലിയൻ ജീവശാസ്ത്രജ്ഞനും, ഭിഷഗ്വരനുമായിരുന്നു  **മാർസെല്ലൊ മാൽപീജി**. (ജ: 1628 മാർച്ച് 10- മ: 1694 നവം: 29). മാൽപീജിയെ  സൂക്ഷ്മഅനാട്ടമിയുടെ പിതാവ് എന്നു വിശേഷിപ്പിക്കപ്പെടുന്നുണ്ട്.

1661 ൽ *കേശികാരക്തചംക്രമണത്തെ* (Capillary)ക്കുറിച്ച് ആദ്യനിരീക്ഷണം  നടത്തിയതും മാർസെല്ലൊ മാൽപീജിയാണ്.

## പുറംകണ്ണികൾ
* Biography of Marcello Malpighi in the Encyclopaedia Britannica
* Some places and memories related to Marcello Malpighi
* 

## ഗവേഷണ ഗ്രന്ഥങ്ങൾ

* *Anatomia Plantarum*, two volumes published in 1675 and 1679, an exhaustive study of botany published  by the Royal Society.
* *De viscerum structura exercitati*
* *De pulmonis epistolee*
* *De polypo cordis*, 1666
* *Dissertatio epistolica de formation pulli in ovo*, 1673

## അവലംബം

വർഗ്ഗം:ഭിഷഗ്വരർ
വർഗ്ഗം:ജീവശാസ്ത്രജ്ഞർ
കെ.കെ. നായർ (വിവർത്തകൻ)

കന്നട-മലയാള സാഹിത്യ വിവർത്തകനായിരുന്നു  കെ.കെ.നായർ എന്ന  കല്ലറക്കൊട്ടാരത്തിൽ കുഞ്ഞപ്പൻനായർ (ജനനം: 15 മാർച്ച്‌ 1935, മരണം : 20  ജനുവരി 2014). മുന്നൂറിലേറെ മലയാള രചനകൾ കെ.കെ.നായർ കന്നടയിലേക്ക് വിവർത്തനംചെയ്തിട്ടുണ്ട്. ഒരു ദേശത്തിന്റെ കഥ 'ഒന്തു ഊരിന കഥെ' എന്ന പേരിൽ പരിഭാഷപ്പെടുത്തിയതിന് 2004ൽ കർണാടകസാഹിത്യ അക്കാദമി പുരസ്‌കാരം ലഭിച്ചിരുന്നു. കന്നടയിലെ പല ക്ലാസിക് കൃതികളും ഇദ്ദേഹം മലയാളത്തിലേക്കും വിവർത്തനം ചെയ്തു.2012ൽ തകഴിയുടെ 'കയർ' കന്നടയിലേക്ക് വിവർത്തനം ചെയ്തതിന് (ഹഗ്ഗ) കേന്ദ്ര സാഹിത്യ അക്കാഡമി അവാർഡിന് അർഹനായി. ഒരു ദേശത്തിന്റെ കഥ, കയർ എന്നീ കൃതികളിൽ ഡോ അശോക്‌ കുമാർ പങ്കാളിയാണ്. 
## ജീവിതരേഖ
കണ്ണുർ ജില്ലയിൽ മണ്ടൂർ പഞ്ചായത്തിലെ നരീക്കാംവള്ളി, തിക്കല്ലൂർ കുഞ്ഞമ്പുനായരുടെയും കല്ലറ കൊട്ടാരത്തിൽ ലക്ഷ്മിയമ്മയുടെയും മകനാണ്. കർണാടക ഉഡുപ്പി ജില്ലയിലെ മണിപ്പാലിൽ  സപ്തഗിരിയിലായിരുന്നു താമസം.

## ആത്മകഥ
കന്നഡയിൽ എഴുതിയ 'കുഞ്ഞപ്പ' എന്ന കൃതിയാണ് അദ്ദേഹത്തിന്റെ ആത്മകഥ.
## വിവർത്തനങ്ങൾ
### കന്നഡയിലേക്ക്
* എസ്.കെ.പൊറ്റെക്കാട്ടിന്റെ ഒരു ദേശത്തിന്റെ കഥ
* എം.മുകുന്ദന്റെ മയ്യഴിപ്പുഴയുടെ തീരങ്ങളിൽ
* ഒ.വി.വിജയന്റെ ഗുരുസാഗരം
* സേതുവിന്റെ പാണ്ഡവപുരം
* കോവിലന്റെ തട്ടകം
* ജി.ശങ്കരക്കുറുപ്പിന്റെ ശിവതാണ്ഡവം
* ചങ്ങമ്പുഴയുടെ വാഴക്കുല
* ഒ.എൻ.വി.യുടെ അമ്മ
* രുക്മിണിക്കൊരു പാവക്കുട്ടി - മാധവിക്കുട്ടി
* ദൃക്സാക്ഷി - ഉണ്ണികൃഷ്ണൻ തിരുവാഴിയോട് 
* വ്യാളി - ജി ബാലചന്ദ്രൻ 
* മോചനം - ജി ബാലചന്ദ്രൻ
* മായാസീത - കെ കവിത 
* മിസ്സ്‌ വേൾഡ് - സുബൈർ 
* ഇതു സ്വപ്നഭൂമി - സുബൈർ
* ആറാട്ടുകടവ് - ഏറ്റുമാനൂർ ശിവകുമാർ 
* ആരണ്യഹൃദയം - ഏറ്റുമാനൂർ ശിവകുമാർ 
* ആകാശഗംഗ - ഏറ്റുമാനൂർ ശിവകുമാർ
* ആയില്യംകാവ് - ഏറ്റുമാനൂർ ശിവകുമാർ
* തിരഞ്ഞെടുത്ത മലയാളം ചെറുകഥകൾ - പ്രൊ. ഗുപ്തൻ നായർ (എഡിറ്റർ)
* സക്കറിയയുടെ കഥകൾ - സക്കറിയ
* അഗ്നിസാക്ഷി - ലളിതാംബിക അന്തർജ്ജനം 
 

### മലയാളത്തിലേക്ക്
* ഫണിയമ്മ - എം കെ ഇന്ദിര (ഡി സി ബുക്സ്‌)
* ചന്ദ്രഗിരിയുടെ തീരത്തിൽ - സാറ അബുബക്കർ (പ്രഭാത്‌ ബുക്സ്‌)
* റുഖിയ - ബൊളുവാരു മുഹമ്മദ്‌ കുഞ്ഞി (പ്രഭാത്‌ ബുക്സ്‌)
* സരസമ്മയുടെ സമാധി - ഡോ. ശിവരാമ കാരന്ത് (ചിന്ത പബ്ലിക്കേഷൻസ്)
* കാമയജ്ഞം - കെ ടി ഗട്ടി (ചിന്ത പബ്ലിക്കേഷൻസ്)

## പുരസ്കാരങ്ങൾ
* കർണാടകസാഹിത്യ അക്കാദമി പുരസ്‌കാരം
* വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്‌കാരം,
* കുവെംപു ഭാഷാഭാരതി പുരസ്‌കാരം
* ഹംപി കന്നട സർവകലാശാലാ പുരസ്‌കാരം

## അവലംബം

വർഗ്ഗം:മലയാളം വിവർത്തകർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ജനുവരി 21-ന് മരിച്ചവർ
വർഗ്ഗം:2014-ൽ മരിച്ചവർ
വെണ്ണികുളം

കേരളത്തിലെ പത്തനംതിട്ട ജില്ലയിലെ തിരുവല്ല, റാന്നി, മല്ലപ്പള്ളി,,കോഴഞ്ചേരി എന്നീ പട്ടണങ്ങൾക്ക് മധ്യത്തിൽ സ്ഥിതി ചെയ്യുന്ന ഗ്രാമമാണ് **വെണ്ണിക്കുളം**. വെണ്ണീർക്കുളം ലോപിച്ചാണ് വെണ്ണിക്കുളം ആയതെന്നാണ് പഴമക്കാർ പറയുന്നത്. വയലുകളാൽ ചുറ്റപ്പെട്ട്, ധാരാളമായി ശുദ്ധജലം ഉണ്ടാഹത്തിനാലാണ് വെണ്ണീർക്കുളമെന്ന നാമം സിദ്ധിച്ചത്. മണിമലയാറിന്റെ തീരത്താണ് ഈ ഗ്രാമം സ്ഥി ചെയ്യുന്നത്.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ